Συγκλονιστικές αποκαλύψεις από τον Κριστιάν Καρεμπέ: Ο προπάππους μου είχε γίνει ζωντανό έκθεμα σε ζωολογικό κήπο - News Freedom\nΑρχική Αθλητισμός Συγκλονιστικές αποκαλύψεις από τον Κριστιάν Καρεμπέ: Ο προπάππους μου είχε γίνει ζωντανό...\nΣυγκλονιστικές αποκαλύψεις από τον Κριστιάν Καρεμπέ: Ο προπάππους μου είχε γίνει ζωντανό έκθεμα σε ζωολογικό κήπο\nΑνατριχίλα προκαλούν όσα διηγήθηκε ο παλαίμαχος ποδοσφαιριστής\nΣε ανατριχιαστικές αποκαλύψεις για τον προπάππου του, ο οποίος το 1931 παρουσιάστηκε ως έκθεμα σε ζωολογικό κήπο,\nπροχώρησε ο Κριστιάν Καρεμπέ.\nΟ πρώην παίκτης και σημερινός σύμβουλος του Ολυμπιακού μιλώντας στη Γερμανική «NDR» για τον προπάππου του, αποκάλυψε ότι φυλακίστηκε σε ζωολογικό κήπο στη Γαλλιά και τη Γερμανία και παρουσιάστηκε ως ζωντανό έκθεμα.\nΤα περιστατικά που διηγήθηκε ο παλαίμαχος ποδοσφαιριστής του Ολυμπιακού συνέβησαν μόλις 90 χρόνια πριν, όταν άνθρωποι πιο σπάνιων φυλών γίνονταν ζωντανά εκθέματα.\nΟ παλαίμαχος ποδοσφαιριστής έχει καταγωγή από τη Νέα Καληδονία. Πρόκειται για γαλλική επικράτεια στον Ειρηνικό Ωκεανό. Το 1931 ο προπάππους, Γουίλι ταξίδεψε από την Νέα Καληδονία στο Παρίσι μαζί με άλλους συμπατριώτες του. Το πρόσχημα ήταν ότι θα εκπροσωπήσουν τη Νέα Καληδονία και θα συναντηθούν με ανθρώπους της Γαλλικής κυβέρνησης.\nΗ πραγματικότητα όμως έμελλε να είναι τελείως διαφορετική αφού όχι μόνο δεν τους υποδέχθηκαν σαν εκπροσώπους κράτους, αλλά τους έβαλαν σε ένα κλουβί ζωολογικού κήπου και τους μετέτρεψαν σε ζωντανά εκθέματα.\nΣύμφωνα με την μαρτυρία του Κριστιάν Καρεμπέ, τους φυλάκισαν στον ζωολογικό κήπο και τους ανάγκαζαν να υπακούν σε ό,τι τους ζητήσουν. Όταν υπήρχε κοινό για να τους δει έπρεπε να κουνάνε τα μπαστούνια τους, να δείχνουν τα δόντια τους και να κραυγάζουν σαν άγρια ζώα. Ουσιαστικά έγιναν «ζωντανά εκθέματα», ως κανίβαλοι.\nΌταν οι υπεύθυνοι του ζωολογικού κήπου αποφάσισαν ότι δεν τους χρειάζονται πια, δεν τους άφησαν να φύγουν, αλλά τους πούλησαν στον ζωολογικό κήπο του Αμβούργου. Στη Γερμανία παρουσιάστηκαν ως «οι τελευταίοι κανίβαλοι των νοτίων θαλασσών».\nΤο συγκεκριμένο θέμα έχει πάρει μεγάλες διαστάσεις στη Γερμανία. Μάλιστα ο τηλεοπτικός σταθμός που έκανε το ρεπορτάζ προσπάθησε να φέρει σε επικοινωνία τους ανθρώπους του ζωολογικού κήπου με τον Κριστιάν Καρεμπέ, αλλά κάτι τέτοιο δεν έγινε ποτέ εξαιτίας της καθυστέρησης του Χάγκενμπεκ να απαντήσει στην πρόταση.\nΤην ίδια ώρα οι υπεύθυνοι του ζωολογικού κήπου δέχονται έντονες πιέσεις. Από την πλευρά του ο υπεύθυνος πολιτιστικών αρχών της πόλης του Αμβούργου τόνισε για το θέμα: «Είναι επιτακτική ανάγκη να συνειδητοποιήσουμε και εμείς ως κοινωνία το αποικιακό παρελθόν μας, να το αντιμετωπίσουμε και να το επεξεργαστούμε ενεργά με τους απογόνους των θυμάτων».\nΠροηγούμενο άρθροΤζόνσον: «Σε πολύ καλή φόρμα» η βασίλισσα Ελισάβετ\nΕπόμενο άρθροΚικίλιας: Πληρότητα 100% στους δημοφιλείς ορεινούς προορισμούς το τετραήμερο της 28ης Οκτωβρίου


Το ίδρυμα Ωνάσης Δημοσιεύει την συλλογή του αρχείου Καβάφη | The Secret Greece\nHome\tΕλλάδα\tΤο ίδρυμα Ωνάσης Δημοσιεύει την ψηφιακή συλλογή του αρχείου Καβάφη\nΤο ίδρυμα Ωνάσης Δημοσιεύει την ψηφιακή συλλογή του αρχείου Καβάφη\nby Άννα Κοκκινοπούλου 17 Μαρτίου 2019\nwritten by Άννα Κοκκινοπούλου 17 Μαρτίου 2019 801 views\nΑρχείο Καβάφη…Ένα αρχείο ανοιχτό σε όλους!\nΠΕΡΙΣΣΟΤΕΡΑ ΑΠΟ 2.000 ΑΡΧΕΙΑΚΑ ΤΕΚΜΗΡΙΑ ΕΧΟΥΝ ΨΗΦΙΟΠΟΙΗΘΕΙ ΚΑΙ ΕΙΝΑΙ ΠΛΕΟΝ ΔΙΑΘΕΣΙΜΑ ΣΕ ΟΛΟΥΣ ΣΤΗΝ ΨΗΦΙΑΚΗ ΣΥΛΛΟΓΗ ΤΟΥ ΑΡΧΕΙΟΥ ΚΑΒΑΦΗ.\nο ΑΡΧΕΙΟ ΚΑΒΑΦΗ περιήλθε στη διαχείριση του Ιδρύματος Ωνάση στα τέλη του 2012, εξασφαλίζοντας την παραμονή του στην Ελλάδα και αποφεύγοντας ενδεχόμενο κατακερματισμό του. Στόχος ήταν και παραμένει η ανοιχτότητα και η ελεύθερη πρόσβασή του σε κοινό και ερευνητές, καθώς και η διάδοση του διεθνούς χαρακτήρα της ποίησης του Αλεξανδρινού ποιητή, ύστερα από την ψηφιοποίηση και εκ νέου τεκμηρίωσή του.\nΟ πρόεδρος του Ιδρύματος Ωνάση, Δρ. Αντώνης Παπαδημητρίου, δήλωσε: «Επενδύουμε, εδώ και καιρό, υλικούς και πνευματικούς πόρους για την παρουσίαση και ανάδειξη του ίδιου του αρχείου σε ένα χώρο πολιτισμού και παιδείας στον οποίο όλοι θα έχουν πρόσβαση, δωρεάν. Πρόκειται για μια επένδυση που δεν αφορά μόνο το παρελθόν και το παρόν αλλά και το μέλλον στην πολιτιστική εξέλιξη της Αθήνας. Η κατασκευή ενός κτιρίου που η πόλη είχε ανάγκη θα προσθέσει άλλον ένα διεθνή πόλο πολιτισμικής κληρονομιάς, στη διάθεση του κατοίκου, του μελετητή, του επισκέπτη.» Περιηγηθείτε στο καβαφικό σύμπαν και κατεβάστε τη γραμματοσειρά του Καβάφη, εδώ: https://cavafy.onassis.org/el\nΤα Σόδομα και Γόμορρα της Ελλάδας…!!!\nΜια συναυλία στην Αίθουσα του Παρθενώνα με ελεύθερη είσοδο..!


Η ταινία της εβδομάδας - Μετά τον Γιανγκ (After Yang) - 20/20 Magazine\nΗ ταινία της εβδομάδας - Μετά τον Γιανγκ (After Yang)\nΜια καλή κινηματογραφική εβδομάδα ξεκινάει σήμερα με αξιόλογες αφίξεις. Η Μπαλάντα της Λευκής Αγελάδας είναι ένα ακόμα στιβαρό κοινωνικό δράμα της μεγάλης ιρανικής κινηματογραφικής σχολής, που ποτέ δεν προδίδει την εμπιστοσύνη των θαυμαστων της. Το Σημείο Βρασμού είναι ένα καταιγιστικό 90λεπτο μονόπλανο που μας ταξιδεύει στους φρενήρεις ρυθμούς της κουζίνας ενός γκουρμέ εστιατορίου την πιο δύσκολη νύχτα τη χρονιάς. Σεφ, σου-σεφ, ψήστες, βοηθοί, γκαρσόνια, λαντζέρηδες, ιδιοκτήτες και απαιτητικοί πελάτες γίνονται μαλλιά κουβάρια καθώς η νύχτα προχωράει και παρακολουθούμε σε αληθινό χρόνο τα πάθη και τα λάθη τους.\n11.03.2022 - 04:51\nΤην καρδιά και το μυαλό όμως έκλεψε η τελευταία ταινία του κορεάτικης καταγωγής δημιουργού.\nΜετά τον Γιάνγκ (ِAfter Yang) - Κογκονάδα (2021)\nΜε την πρώτη του ταινία, το Κολόμπους, ο Κογκονάδα απέδειξε ότι μπορεί να κινηματογραφήσει τις λεπτές αποχρώσεις του ανθρώπινου ψυχισμού όπως ο αγαπημένος του Οζού και άλλοι μεγάλοι δάσκαλοι της Άπω Ανατολής. Οι γόνοι δυο δυσλειτουργικών οικογενειών πλησιάζονται, με φόντο τα κτίρια που έχουν σχεδιάσει ονομαστοί αρχιτέκτονες στο Κολόμπους της Ινδιάνα, και ο ένας βοηθάει την άλλη να προχωρήσει στη ζωή της.\nΜε την οικογένεια και τη λειτουργία της καταπιάνεται και στη δεύτερη ταινία του, ένα ποίημα κεντημένο ψιλοβελονιά σε μελλοντικό χρόνο, σε μια ουτοποδυστοπία που θέτει αμείλικτα ερωτήματα για το παρόν και το μέλλον του πολιτισμού μας με τον πιο τρυφερό τρόπο.\nΈχουμε λοιπόν μια ταινία επιστημονικής φαντασίας, ή μάλλον φουτουριστικού ρομαντισμού, μια ματιά στο εγγύς μέλλον της απόλυτα ψηφιοποιημένης επαφής, της διευρυμένης αντίληψης της οικογένειας και της -αρμονικής; - συνύπαρξης ανθρώπων, κλώνων και techno sapiens.\nΟ Κογκονάδα δίνει σχήμα στο σύμπαν του: μια τετραμελής οικογένεια.\nΟ πατέρας ανήκει στη λευκή φυλή, η μητέρα στη μαύρη, η (υιοθετημένη) μικρή είναι Κινέζα. Ο techno sapiens είναι κι αυτός Κινέζος, για να αισθάνεται η μικρή Μίκα πως ο αδελφός της έχει τις ίδιες ρίζες. Και για να την μάθει στοιχεία της κινέζικης κουλτούρας. Γι αυτό και τον προτίμησαν, αν και τον αγόρασαν μεταχειρισμένο, επανακινημένο, refurbished. Για πιο φτηνά.\nΌταν όμως, μετά από τη συμμετοχή σε ένα διαδικτυακό διαγωνισμό χορού, ο Γιανγκ, ο αγαπημένος Γκέγκε της Μίκα, απορυθμίζεται, ο μπαμπάς Τζέηκ αναλαμβάνει να τον πάει για επιδιόρθωση. Μια διαδικασία καθόλου εύκολη.\nO Τζέηκ, με την Μίκα στο πλευρο του να θρηνεί για την απώλεια του αγαπημένου της αδελφού και να περιμένει από τον πατέρα της να τον φέρει πίσω σε λειτουργία, ανακαλύπτει πως ο κόσμος της τεχνητής νοημοσύνης δεν είναι στρωμένος με ρόδα.\nΜεγάλες εταιρείες θέλουν να ανακυκλώσουν τον Γιανγκ, ένας παράνομος ηλεκτρονικός θέλει να τον διαμελήσει ενώ μια ερευνήτρια των εξελιγμένων μορφών τεχνητής νοημοσύνης ενδιαφέρεται για ένα μικροτσιπ που αποτελεί τη μνήμη του Γιανγκ, τις στιγμές που αυτός επέλεξε να κρατήσει από τη ζωή του κοντά στους ανθρώπους. Ο Τζέηκ αρχίζει να ζει μαζί με τη μικρή του κόρη την απώλεια, ενώ δεν μπορεί να θρηνήσει τον θάνατο, και αντιλαμβάνεται την πολυπλοκότητα της σχέσης του Γιανγκ με την Μίκα αλλά και με τον ίδιο. Μέσα από τις εικόνες της κοινής τους ζωής που επέλεξε να κρατήσει ο Γιανγκ, ο Τζέικ "βλέπει" τον ψυχισμό του εξελιγμένου ανθρωποειδούς που πλησιάζει πολύ πλέον το δικό του είδος.\nΑπό την εποχή του Ηλεκτρικού Πρόβατου η σχέση του ανθρώπου με τα πλασματα που έχει δημιουργήσει "καθ ομοίωσιν του" έχει προβληματίσει και εμπνεύσει λογοτέχνες και κινηματογραφιστές.\nΤα ρομπότ έχουν αισθήματα, νιώθουν; Μπορούν μήπως και να αναπαραχθούν; Να γίνουν σαν και μας;\nΟ Κογκονάδα, και μαζί του ο συγγραφέας του διηγήματος που τον ενέπνευσε Αλεξάντερ Βάινσταϊν, ζωγραφίζουν με λεπτές, φιλοσοφημένες πινελιές, το δικό τους Blade Runner. "Ήθελε ο Γιανγκ να γίνει άνθρωπος;" ρωτάει κάποια στιγμή ο Τζέηκ την Άντα, μία κλώνο που είχε γίνει φίλη με τον Γιανγκ εν αγνοία της οικογένειας. "Αυτή είναι μια ερώτηση που μόνο άνθρωπος θα μπορούσε να του κάνει" του απαντάει εκείνη. "Τι νομίζετε πως έχετε εσείς οι άνθρωποι για να θέλουμε να γίνουμε σαν και σας;"\nΠαιχνίδι αντιστροφής ρόλων. O techno sapiens στα λίγα δεύτερα αναμνήσεων που του αντιστοιχούν κάθε μέρα καταφέρνει να κωδικοποιήσει τη ζωή των οικογενειών που συντρόφεψε και των ανθρώπων που αγάπησε. Ναι, αγάπησε.\nΚαι ο Τζεηκ έρχεται με τη σειρά του να ανασυστήσει τη ζωή του Γιανγκ μέσα από τις λιγοστές εικόνες, τις αναμνήσεις του, να αποκωδικοποιήσει τα σημάδια που άφησε πίσω του το μέλος της οικογένειας που έφυγε για πάντα, καθώς καμιά τεχνική επέμβαση δεν μπορεί να τον επαναφέρει σε λειτουργία… δηλαδή στη ζωή.\nΚι έτσι καθώς περιπλέκεται η έννοια του ποιος είναι άνθρωπος και ποιος όχι -τι είναι αυτό που χαρακτηρίζει τον άνθρωπο, το αίμα που τρέχει στις φλέβες του ή οι σκέψεις και τα αισθήματα του;- έτσι μπλεγμένη είναι και πρέπει να ξεδιαλύνει η έννοια της οικογένειας: το σχήμα που προτείνει η ταινία δεν έχει δεσμούς αίματος, ούτε καν δεσμούς φυλής. Οι γονεϊκοί ρόλοι έχουν πλήρως αντιστραφεί καθώς η γυναίκα είναι αυτή που βγαίνει και αγωνίζεται καθημερινά για τον άρτον τον επιούσιον, ενώ ο πατέρας, ο μπαμπάς Τζέηκ κρύβεται στις σκιές, πίσω από τα φύλλα του τσαγιού, στις εξομολογήσεις του στον Γιανγκ. Κι η απουσία του Γιανγκ, που λειτουργούσε ως συνεκτικός δεσμός ανάμεσα στα τρία αποξενωμένα μέλη, θα τους φέρει μπροστά στις ευθύνες τους. Πώς θα γίνει να πλησιάσουν ο ένας τον άλλο και να γίνουν οι τρεις τώρα μια οικογένεια; Πώς θα μπορέσουν να αναπληρώσουν τη στοργή και το νοιάξιμο του Γιανγκ;\nΜ’ ένα λυρισμό που κυλάει σαν το νερό στα αυλάκια του κηπου, με μια κινηματογραφική αφήγηση απαλή σαν χάδι, υπό τους ήχους της υποβλητικής μουσικής του Άσκα Ματσουμίγια (με τη συμβολή του Ρουίτσι Σακαμότο), ο Κογκονάδα προβάλει το παρόν στο μέλλον και καταφέρνει να απαντήσει στις ερωτήσεις που έθεσε, αλλά και σε άλλες που δεν έχει θέσει.\nΚαθώς πέφτουν οι τίτλοι του τέλους και ακούγεται το Mitski - I wanna be αισθάνεται κανείς σαν να έχει διαβάσει χαϊκού.


KE: Δεν ελλοχεύει κίνδυνος επιβολής νέου μνημονίου\n02 Ιουλίου 2018 - 06:16\nΔεν ελλοχεύει κανένας κίνδυνος επιβολής νέου μνημονίου, δήλωσε ο Κυβερνητικός Εκπρόσωπος Πρόδρομος Προδρόμου, υποδεικνύοντας πως η συμφωνία για τον Συνεργατισμό επιτεύχθηκε σε συνεννόηση με τις ευρωπαϊκές εποπτικές αρχές.\nΜιλώντας στο Τρίτο, ο κύριος Προδρόμου ανέφερε πως η συμφωνία διασφαλίζει ότι η Κυπριακή Δημοκρατία δεν πρόκειται να εμπλακεί ξανά σε περιπέτειες.\nΣχολιάζοντας τις ανησυχίες των καταθετών, ο Κυβερνητικός Εκπρόσωπος σημείωσε ότι πρέπει να τερματιστεί η κινδυνολογία που αναπτύχθηκε το τελευταίο χρονικό διάστημα.\nΔιαβεβαίωσε εκ νέου ότι οι καταθέσεις είναι διασφαλισμένες, προσθέτοντας ότι η συμφωνία προνοεί ότι η Ελληνική Τράπεζα έχει αναλάβει το σύνολο των καταθέσεων του Συνεργατισμού.\nΘα πρέπει να γίνει αντιληπτό, είπε ο κύριος Προδρόμου, ότι με την συμφωνία δεν αλλάζει τίποτα για καταθέτες και δανειολήπτες.\nΣχολιάζοντας τις αντιδράσεις κομμάτων για τους χειρισμούς της κυβέρνησης, ο κύριος Προδρόμου ανέφερε ότι είναι κατανοητό πως η αντιπολίτευση θα ασκεί κριτική, αλλά πρόσθεσε, στο συγκεκριμένο ζήτημα απαιτείται η συμβολή όλων.\nΟ κύριος Προδρόμου επισήμανε πως πέραν της συνάντησης με τον Πρόεδρο του ΔΗΚΟ Νικόλα Παπαδόπουλο, ο Πρόεδρος Αναστασιάδης θα συνομιλήσει και με άλλες πολιτικές δυνάμεις.


Στις φλόγες το Λασίθι – INLIFE by INPAOK\nΔύσκολη ημέρα για την Κρήτη λόγω πυρκαγιών\nΔύσκολη αποδεικνύεται η σημερινή ημέρα για το νομό Λασιθίου που δοκιμάζεται από τις δύο μεγάλες πυρκαγιές που εκδηλώθηκαν τη νύχτα σε Ιεράπετρα και Σητεία με διαφορά λίγων ωρών.\nΟι δύο φωτιές μαίνονται ανεξέλεγκτες κατακαίοντας, χορτολιβαδικές, αγροτικές και δασικές εκτάσεις.\nΑυτή την ώρα οι προσπάθειες ισχυρών πυροσβεστικών δυνάμεων από όλο το νησί επικεντρώνονται στην περιοχή της Ανατολής Ιεράπετρας προκειμένου να περιορίσουν την μεγάλη πυρκαγιά που εκδηλώθηκε λίγο πριν τις 2 μετά τα μεσάνυκτα στην περιοχή.\nΣύμφωνα μεπληροφορίες του ekriti.gr αναμένονται από την Θεσσαλονίκη και δύο αεροσκάφη τύπου «καναντέρ» προκειμένου να συνδράμουν στις προσπάθειες πυρόσβεσης, καθώςκαι σήμερα στην Κρήτη ο δείκτης επικινδυνότητας βρίσκεται στο 4.\nΉδη έχει αποτεφρώσει μία μεγάλη έκταση – δεν μπορεί ακόμη να εκτιμηθεί – αγροτικής, χορτολιβαδικής και δασικής έκτασης. Στο σημείο επιχειρούν 7 οχήματα με 20 υπαλλήλους και μια ομάδα πεζοπόρου. Ωστόσο υπάρχουν συνεχείς αναζωπυρώσεις. Η φωτιά εκδηλώθηκε μετά τις 9.00 χθες το βράδυ σε δύσβατο σημείο.\nΣτην επιχείρηση κατάσβεσης συμμετείχαν αρχικά 3 οχήματα με 6 άνδρες της Π.Υ. Σητείας καθώς και δυνάμεις της Πυροσβεστικής από Ιεράπετρα, Αγιο Νικόλαο, Ηράκλειο, Μοίρες οι οποίες όμως περί τα μεσάνυχτα χρειάστηκε να μεταβούν στην περιοχή της Ανατολής Ιεράπετρας, όπου επίσης εκδηλώθηκε μεγάλη φωτιά. Στην περιοχή της Σητείας παρέμειναν 4 οχήματα που συνεχίζουν τις προσπάθειες κατάσβεσης. Δυστυχώς οι καιρικές συνθήκες και το δύσβατο της περιοχής δυσκολεύουν το έργο τους.\nΤα μέτωπα στην πυρκαγιά της Ανατολής είναι αρκετά και σε διαφορετικά σημεία, ενώ κατά τη διάρκεια της νύχτας κινδύνευσε και ο οικισμός.\nΑπό το πρωί η κατάσταση είναι κάπως καλύτερη καθώς έχει πέσει η ένταση των ανέμων, ενώ καθοριστική είναι και η συνδρομή του πυροσβεστικού ελικοπτέρου που συνεχίζει τις ρίψεις νερού.


22-05-2017 | 12:42μμ\nΝα σχίζει και τις ουράνιες… θάλασσες με καΐκι, όπως έκανε με τις επίγειες, ονειρεύεται ένας ψαράς από την Αργολίδα για την ώρα που θα αποχαιρετήσει τον μάταιο τούτο κόσμο!\nΝα σχίζει και τις ουράνιες… θάλασσες με καΐκι, όπως έκανε με τις επίγειες, ονειρεύεται ένας ψαράς από την Αργολίδα για την ώρα που θα αποχαιρετήσει τον μάταιο τούτο κόσμο! Γι’ αυτό φρόντισε να δώσει παραγγελία, ώστε το φέρετρό του να είναι πιστό αντίγραφο του ψαροκάικου στο οποίο πέρασε όλη του τη ζωή!\nΗ απίστευτη τελευταία επιθυμία του ψαρά έγινε πραγματικότητα από το γραφείο τελετών του Αλέξανδρου Χρυσικού και του Βασίλη Καραφωτιά στο Ναύπλιο και ο… πελάτης έμεινε απόλυτα ικανοποιημένος αντικρίζοντας το θέαμα!\nΠρόκειται για μια μινιατούρα καϊκιού, με εξαιρετικές λεπτομέρειες, μία εκ των οποίων είναι ότι διαθέτει και… νυχτερινό φωτισμό! Το φέρετρο-καΐκι έχει προσελκύσει την περιέργεια του κόσμου που το βλέπει στη βιτρίνα του γραφείου τελετών.\nΔεν είναι, πάντως, η πρώτη φορά που το συγκεκριμένο γραφείο κατασκευάζει ασυνήθιστο φέρετρο για τους… μελλοντικούς πελάτες που θέλουν να κάνουν με στιλ το τελευταίο τους ταξίδι. Πριν από έναν χρόνο, μάλιστα, το ίδιο γραφείο τελετών είχε κατασκευάσει φέρετρο αντίγραφο του… Παρθενώνα!\nΟπως λένε οι ιδιοκτήτες, καμία παραγγελία δεν είναι αξιοπερίεργη γι’ αυτούς. Οσο για τις τιμές, εξαρτώνται από τον χρόνο που θα πάρει η κατασκευή και την περιπλοκότητα του σχεδίου, και ξεκινούν από 1.000 ευρώ, αλλά ανεβαίνουν ανάλογα με την απαίτηση του πελάτη.


Qcard :ΔΩΡΕΑΝ internet στο κινητό!!!!\nΗ Q card ανακοινώνει ότι από τη Δευτέρα 8 Φεβρουαρίου έως και την Τετάρτη 31 Μαρτίου 2010 όλοι οι συνδρομητές καρτοκινητής Q, παλαιοί και νέοι, θα έχουν δωρεάν απεριόριστη πρόσβαση στο Internet από το κινητό τους χωρίς να χρειάζεται οποιαδήποτε ενέργεια από την πλευρά τους.\nΗ δωρεάν πρόσβαση στο Internet ισχύει έως και τις 31/03/2010 και παρέχεται χωρίς να χρειάζεται η οποιαδήποτε ενέργεια από την πλευρά του χρήστη Q card. Οι χρήστες Q card θα μπορούν να επωφεληθούν της προσφοράς εφόσον το κινητό τους τηλέφωνο παρέχει τη δυνατότητα πρόσβασης στο Internet. Οι σχετικές ρυθμίσεις αποστέλλονται αυτόματα σε όλες τι συμβατές συσκευές.\nΑνά πάσα στιγμή, οι πελάτες με συσκευές mobile Internet μπορούν να ζητούν τις αυτόματες ρυθμίσεις στέλνοντας κενό SMS στο 19234 .Μπορείτε να ρυθμίσετε εύκολα και γρήγορα το κινητό σας εισάγοντας τις παρακάτω παραμέτρους\nγια άμεση πρόσβαση στο ίντερνετ:\n•Όνομα Προφίλ: Q Internet\n•Σημείο πρόσβασης: myq\n•Διακομιστής μεσολάβισης: (κενό)\n•Αρχική σελίδα: (κενό)\n•Όνομα χρήστη: (κενό)\n•Κωδικός πρόσβασης: (κενό)\nΗ δυνατότητα πρόσβασης στο Internet από κινητό Q card παρέχεται πανελλαδικά από το δίκτυο της WIND.\nΠολιτική ορθής χρήσης: Έως 1 GB ανά MSISDN για όλη τη διάρκεια της προσφοράς. Σε περίπτωση υπέρβασης του ορίου της πολιτικής ορθής χρήσης, η χρέωση θα είναι 1€/ΜΒ (με ΦΠΑ 19%).\nQcard :ΔΩΡΕΑΝ internet στο κινητό!!!! :: Σχόλια


Κερδίστε 5 διπλες προσκλήσεις για το 12ο Φεστιβάλ Πιάνου - Skirt RideSkirt Ride\nΚερδίστε 5 διπλες προσκλήσεις για το 12ο Φεστιβάλ Πιάνου\nPosted on 01/11/2017 by skirtride\nΤο Skirt Ride κάνει δώρο σε 5 φίλες του, 5 διπλές προσκλήσεις για το 12ο Φεστιβάλ Πιάνου, στην Αγγλικανική εκκλησία του Αγίου Παύλου.\nΣτείλτε μας μήνυμα στο FB Page του Skirt Ride και οι 5 πρώτες θα κερδίσουν από μία διπλή πρόσκληση για την ημέρα της επιλογής τους!\nΕννοείται πως θα μπορείτε να πάτε με τα ποδήλατά σας, αφού θα υπάρχει φύλαξη στην αυλή της Αγγλικανικής εκκλησίας για τα ποδήλατα των νικητριών.\n12ο Φεστιβάλ «Γύρω από το πιάνο»\nΓια 12η χρονιά, το φεστιβάλ «Γύρω από το πιάνο», επανέρχεται στην Αγγλικανική εκκλησία του Αγίου Παύλου, για δύο συναυλίες, την Παρασκευή 3 και το Σάββατο 4 Νοεμβρίου.\nΟι φετινές συναυλίες δανείζονται το θέμα τους από τις δύο πόλεις που κυριαρχούν στη ζωή της πιανίστα, Αλεξάνδρας Νομίδου, η οποία έχει την καλλιτεχνική διεύθυνση του φεστιβάλ. Ο ουρανός της Αθήνας και του Παρισιού αποτελεί διαχρονική πηγή έμπνευσης για δημιουργία και μερικά από τα παγκόσμια αριστουργήματα της τέχνης χρωστούν την ύπαρξή τους στην έμπνευση αυτή.\nΟ Αλέξης Καραϊσκάκης-Νάστος και ο Θοδωρής Ιωσηφίδης, μέλη του Τρίο el Greco, συμπράττουν σε ένα πρόγραμμα για δύο, με επίκεντρο το στοιχείο της μελωδίας στην ελληνική και γαλλική μουσική, συνδυασμένο με τη διάσημη σονάτα «Arpeggione» του Franz Schubert.\nThis entry was posted in Νέα and tagged 12ο Φεστιβάλ Πιάνου by skirtride. Bookmark the permalink.


Τα αβάσταχτα και μισητά γηρατειά\nΑρχική σελίδα ΚΟΙΝΩΝΙΑ Τα αβάσταχτα και μισητά γηρατειά\nοι αρχαίες κοινωνίες δεν πολυγούσταραν τους γέρους.\nΑρχαίες κοινωνίες που δεν είχαν καμιά διάθεση να συντηρούν γέρους και γερόντισσες που ήταν πια ανίκανες για εργασία και προσφορά. Οι ανήμποροι ηλικιωμένοι θεωρούνταν βάρος παρά ευλογία και η αντιμετώπιση τους ήταν ανάλογη. Από την αρχαία Ελλάδα ως και τις βαρβαρικές χώρες.\nΠαρά τα περί του αντιθέτου θρυλούμενα, η σκληρή, ανταγωνιστική και βαθιά μοναχική εποχή στην οποία έτυχε να γεννηθούμε, σε ορισμένα ζητήματα είναι τελικά πολύ πιο ανθρώπινη και συμπονετική από τις προγονικές μας κοινωνίες. Για παράδειγμα, η συμπεριφορά μας σήμερα απέναντι στους ηλικιωμένους ανθρώπους είναι απείρως βελτιωμένη απ’ αυτή που είχαν οι αρχαίοι ημών πρόγονοι. Αρκεί να διαβάσει κανένας πως περιγράφει στα έργα του ο Αριστοτέλης τους γέρους και θα αντιληφθεί ποια ήταν η κυρίαρχη άποψη εκείνης της εποχής. Ο μεγάλος φιλόσοφος τους περιγράφει ως δειλούς, αναποφάσιστους, καχύποπτους, τσιγκούνηδες, φοβητσιάρηδες, άνανδρους, εγωιστές, απαισιόδοξους, φιλάργυρους και γκρινιάρηδες.\nΣτην αρχαία Αθήνα, για να αναχαιτιστεί το κύμα αρπαγής της περιουσίας των γερόντων από τα παιδιά τους, θεσπίστηκε νόμος που απαγόρευε την επίκληση γεροντικής άνοιας για την μεταβίβαση της πατρικής περιουσίας. Ο Σοφοκλής ήταν ένα από τα πιο γνωστά θύματα αυτής της τακτικής. Ο συγγραφέας του Οιδίποδα αναγκάστηκε να υπερασπιστεί την ενάργεια του μυαλού του ενώπιον του δικαστηρίου, όταν ο γιός που είχε αποκτήσει με την Νικοκάστη επιχείρησε να του υφαρπάξει τα υπάρχοντα. Ναι, οι αρχαίες κοινωνίες δεν πολυγούσταραν τους γέρους, με εξαίρεση ίσως τους Λακεδαιμόνιους και το ύστερο Βυζάντιο.\nΑν και μέσος όρος ζωής ήταν πολύ χαμηλότερος απ’ τον σημερινό, αν και ως τον δέκατο ένατο αιώνα η απόκτηση εγγονιών από κάποιον θεωρούνταν εξαίρεση του κανόνα, παρά ταύτα οι ηλικιωμένοι αντιμετωπίζονταν περισσότερο ως κοινωνικό και οικογενειακό βάρος, παρά ως ευλογία. Ήταν κοινωνίες με περιορισμένους πόρους, που προτιμούσαν να τους καταναλώνουν για το μεγάλωμα των παιδιών και την επιβίωση όσων εργάζονταν, παρά να τους δίνουν στην συντήρηση όσων δε μπορούσαν πια να είναι παραγωγικοί.\nΣτην κλασσική Ελλάδα θεωρούσαν τους γέρους περιττούς, στην πρώιμη χριστιανική εποχή τα γηρατειά ήταν η απόδειξη της επίγειας φθοράς και της αμαρτίας, στον μεσαίωνα τους μισούσαν γιατί άντεχαν πιο πολύ απ’ τους νέους στις επιδημίες πανώλης και χολέρας, στην εποχή των ιπποτών περιφρονούσαν όποιον ήταν ανίκανος να ιππεύσει, στην αναγέννηση δόξασαν τα νιάτα και την ομορφιά απορρίπτοντας την ιδέα και την εικόνα της ανημπόριας και της σωματικής παραμόρφωσης.\nΕξαίρεση ήταν η αρχαία Σπάρτη όπου επικρατούσε ένα είδος στρατιωτικής γεροντοκρατίας μέσω του θεσμού της γερουσίας, ενώ στη Ρώμη υπήρχε μεν η γεροντική εξουσία του πάτερ φαμίλια, όμως όλη η Ρωμαϊκή ιστορία ήταν μια αγωνιώδης προσπάθεια των νεότερων να ξετινάξουν την αρχηγία των ασπρομάλληδων με τα μπαστούνια. Μόνο στο ύστερο Βυζάντιο, κάτω από την επίδραση του Χριστιανισμού, είχε εμφανιστεί ένα κύμα συμπάθειας για τους ηλικιωμένους και είχε γίνει μόδα η ίδρυση γηροκομείων από αυτοκρατόρισσες και αριστοκράτισσες.\nΣ’ όλη τη διάρκεια της ανθρώπινης ιστορίας οι οικογένειες και μόνο ήταν υπεύθυνες για την επιβίωση των γερόντων τους, όμως η μοίρα των φτωχών ή των άτεκνων ήταν προδιαγεγραμμένη. Πέθαιναν αβοήθητοι, ενώ οι περισσότεροι μόλις εμφάνιζαν αδυναμία εργασίας κατέληγαν στην επαιτεία για να βρουν φαγητό.\nΣτο δίκαιο των Βησιγότθων που κατέλαβαν την Ιταλική χερσόνησο, το πρόστιμο για τον φόνο ενός συμπατριώτη τους γέροντα που ήταν ανίκανος να φέρει όπλα ήταν ελάχιστο, δείγμα ότι δεν θεωρούσαν και ιδιαίτερο αδίκημα την απώλεια τους. Αποζημίωναν με 65 οβολούς έναν τέτοιο φόνο, ενώ για τον νεαρό άνδρα πλήρωναν δεκαπλάσιο ποσό, διότι σκοτώνοντας τον αφαιρούσαν έναν πολεμιστή και εργάτη από την κοινωνία τους. Οι Κέλτες και οι Γερμανοί έθεταν όριο στην εξουσία του πατέρα μέσα στην οικογένεια, τη στιγμή που θα έχανε εμφανώς τις σωματικές και όχι τις πνευματικές του δυνάμεις.\nΚρατικά συστήματα περίθαλψης ή συνταξιοδότησης των ηλικιωμένων εμφανίστηκαν στην προηγμένη δύση μετά τον 17ο αιώνα, ενώ ως τότε τα εκκλησιαστικά άσυλα και γηροκομεία ήταν σταγόνα στον ωκεανό. Στην Ελλάδα, το πρώτο γηροκομείο ιδρύθηκε το 1864 από την Ελεήμονα Εταιρεία Αθηνών.


cinema: ΛΕΝ ΓΟΥΑΪΖΜΑΝ «Ολική επαναφορά»\nΤο «TOTAL RECALL» του Λεν Γουάιζμαν βασίζεται στο θρίλερ επιστημονικής φαντασίας του Phillip K. Dicks με τίτλο «We can remember it for you whole sale». Το μυθιστόρημα μετέφερε για πρώτη φορά στην μεγάλη οθόνη το 1990 ο Πολ Βερχόφεν, με τον Αρνολντ Σβαρτσενέγκερ στον κεντρικό ρόλο. Ο Λεν Γουάιζμαν μάλλον διείδε κάτι παραπάνω στο κείμενο κι έκανε μια ακόμα βερσιόν, ένα μάλλον ανώνυμο προϊόν χωρίς αυτοσαρκασμό και χιούμορ και χωρίς την αίσθηση του κιτς και τη χυδαιότητα του πρωτότυπου του 1990. Ο Σβαρτσενέγκερ αντιπροσώπευε την ωμή βία, ο Φαρέλ με μικρότερο σωματικό όγκο είναι πιο έξυπνος, με εκλεπτυσμένη τεχνική στις πολεμικές τέχνες. Η γλώσσα της εικόνας είναι πιο σκοτεινή από του πρωτότυπου, χωρίς να είναι το ίδιο αιματηρή. Η ιδέα του Γουάιζμαν είναι η ίδια με του πρωτότυπου και η φιλμική του εκδοχή - αντιγραφή πολλών άλλων φιλμ του είδους - παραπέμπει σε πατρόν για δράση ντουζίνας, με κουτάκια επιλογών που όλα τους έχουν σταυρωθεί. Η ταινία δεν απαιτεί ιδιαίτερη συγκέντρωση όταν οι σκληροί τρέχουν πάνω κάτω, κυνηγιούνται ακατάπαυστα προς όλες τις κατευθύνσεις και πυροβολούν οτιδήποτε κινείται. Πρόκειται για μονότονο όργιο δράσης που αναισθητοποιεί τις αισθήσεις και ο θεατής αντιμετωπίζει δυσκολία ταύτισης ή συγκίνησης. Το φιλμ πρέπει να εκληφθεί γι' αυτό που είναι, για ποπ κορν και τίποτα παραπάνω!\nΤα αντιπροσωπευτικότερα φιλμ του είδους, μεταξύ άλλων : «BLADE RUNNER» (1982) του Ρίντλεϊ Σκοτ, «TERMINATOR» (1984) του Τζέιμς Κάμερον, «BRAZIL» (1985) του Τέρι Γκίλιαμς, «ROBOCOP» (1987) του Πολ Βερχόφεν, «DELIKATESSEN» (1991) των Ζαν-Πιέρ Ζενέ και Μαρκ Καρό ή το παλαιότερο «FAHRENHEIT 451» (1966) του Φρανσουά Τριφό... πιστοποιούν ότι, παρότι οι ταινίες δυστοπίας αναφέρονται στο εγγύς ή απώτερο μέλλον, μιλούν ουσιαστικά για την εποχή που παράγονται και φέρουν ανεξίτηλο το στίγμα των κυρίαρχων σχέσεων της εποχής τους. Τα φιλμ πραγματεύονται το σήμερα, αποκαλύπτουν τάσεις και αναδεικνύουν προβλέψεις αναμεμειγμένες με πληθώρα ιστορικών αναφορών και παραστάσεις από το μέλλον. Ενας «ρετρό φουτουρισμός» που οπτικοποιεί τη συνύπαρξη ταυτόχρονα διαφορετικών χρονικών εποχών με το παρελθόν να παίζει σημαντικό ρόλο ως επιμέρους στοιχείο. Το ότι υπάρχει στην εικόνα - ακόμα και υπό τροποποιημένα σχήματα - αυξάνει την αξιοπιστία, την εγκυρότητα της μελλοντικής εποχής.\nΕνας χημικός πόλεμος κατέστησε τεράστιες εκτάσεις του πλανήτη ακατοίκητες. Κατοικήσιμες φαίνεται να απομένουν μόνο η Μητρόπολη (η Βρετανία) όπου ζει η ανώτερη τάξη και η Αυστραλία, που αποκαλείται «αποικία». Φουτουριστική, διαστημική σκηνογραφία πνιγηρής και εγκλωβισμένης πανταχόθεν china town με κόκκινα φανάρια, δυστοπικές κατασκευές του μέλλοντος, στέγες και μπαλκόνια «α λα Καζμπάχ», ανυψωμένους αυτοκινητόδρομους και οχήματα που κρατιούνται στις λωρίδες με ηλεκτρομαγνητισμό. Εν μέσω ασφυκτικού συνωστισμού και υγρής ζέστης μένει ο βιομηχανικός εργάτης Κουέιντι, σε ένα διαμέρισμα - «βόθρο» και τελευταία υποφέρει από εφιάλτες. Αποφασίζει να απευθυνθεί στην εταιρεία «Recall» που με χημικές ουσίες επαναφέρει τη χαμένη μνήμη των καθαρών όμως. Κάτι πάει στραβά. Ο Ντάγκλας αποκαλύπτεται ένα είδος σούπερ πράκτορα που ξαφνικά μπαίνει στο κέντρο της σύγκρουσης διεφθαρμένου καθεστώτος/υπόγειων δυνάμεων της αντίστασης. Γίνεται κεντρική φιγούρα σε μια γιγαντιαία συνωμοσία χωρίς ταμπεραμέντο, ψυχολογικούς λαβύρινθους και επεξεργασμένους χαρακτήρες.\nΠανόραμα μεταμοντερνισμού και αποσπασματικότητας με τους καλούς από την μια - η αντίσταση δεν είναι τρομοκρατία! - και τους κακούς - δυνάμεις καταστολής, μυστικοί πράκτορες, στρατιές συνθετικών δυνάμεων, μισθοφορικών δυνάμεων καταστολής. Ενα ενδιαφέρον και πλούσιο σε υλικό φιλμ, για περαιτέρω σπουδή ... Αν σας αρέσει το είδος...\nΠαίζουν: Κόλιν Φάρελ, Κέιτ Μπέκινσεϊλ, Τζέσικα Μπίελ, Μπράιαν Κράνστον, Ιθαν Χόουκ κ.ά.\nΠαραγωγή: ΗΠΑ, ΚΑΝΑΔΑΣ (2012)


forum.atheia.gr • Προβολή θέματος - Συνελήφθησαν ιερείς στα Φάρσαλα για υπεξαίρεση χρημάτων\nΣυνελήφθησαν ιερείς στα Φάρσαλα για υπεξαίρεση χρημάτων\nΔημοσιεύτηκε: 29 Ιουν 2012 08:40\nΘέμα δημοσίευσης: Συνελήφθησαν ιερείς στα Φάρσαλα για υπεξαίρεση χρημάτων\nΔυο ιερείς στα Φάρσαλα, υπεύθυνοι μισθοδοσίας για τη Μητρόπολη Θεσσαλιώτιδας και Φαναριοφερσάλων, κατηγορούνται ότι πλαστογραφούσαν έγγραφα και εισέπρατταν για λογαριασμό τους μεγάλα ποσά. Μόνο τους πρώτους μήνες του τρέχοντος έτους φέρονται ότι είχαν βάλει στην τσέπη τους περίπου 700.000 ευρώ.\nΩς συνέπεια των ανωτέρω, χθες ημέρα κατά την οποία θα εισπράττονταν μέσω καταστήματος τραπέζης στα Φάρσαλα το επίδομα αδείας, αστυνομικοί της Υποδιεύθυνσης Ασφαλείας Λάρισας παρακολούθησαν τους δυο ιερείς και τους συνέλαβαν επ’ αυτοφώρω την ώρα που πήγαν να παραλάβουν συνολικό χρηματικό ποσό 28.864 ευρώ από το οποίο μόνο 8.864 ευρώ αφορούσε την μισθοδοσία Ιερέων της επαρχίας Φαρσάλων.\nΣτην κατοχή των δύο ιερέων βρέθηκαν και κατασχέθηκαν χρηματικό ποσό 20.000 ευρώ, μία προσωπική σφραγίδα του 38χρονου ιερέα και μία σφραγίδα της Ιεράς Μητρόπολης Θεσσαλιώτιδας και Φαναριοφερσάλων, οι οποίες χρησιμοποιήθηκαν για την είσπραξη των 28.864 ευρώ.\nΔημοσιεύτηκε: 29 Ιουν 2012 10:40\nΘέμα δημοσίευσης: Re: Συνελήφθησαν ιερείς στα Φάρσαλα για υπεξαίρεση χρημάτων\nΑκόμα ένας λόγος να μη μισθοδοτούνται από το κράτος. Ναι ξέχασα, "μεμονωμένο περιστατικό".\nΔημοσιεύτηκε: 29 Ιουν 2012 12:40\nΔημοσιεύτηκε: 29 Ιουν 2012 14:48\nκλεβουν οι παπαδες τα λεφτα απο τους ναους? γινονται και τετοια?\nΔημοσιεύτηκε: 29 Ιουν 2012 20:25\n700 χιλιαρικάκια σε 6 μήνες, ε, μια χαρά τους βλέπω!\nΑριστείδη, δεν είναι των ναών λεφτα, κρατικά λεφτά ειναι απο αυτά που 'φάγαμε μαζί' !\nΔημοσιεύτηκε: 01 Ιούλ 2012 14:28\nΦετος αυξημενοι θα ειναι οι φοροι,τα εκκαθαριστικα ολα σχεδον θα ειναι χρεωστικα,ειτε εργαζεται καποιος,ειτε ειναι ανεργος.Κι επειδη θα ερχονται συνεχως τοσες και περισσοτερες απατες στο φως κυριως απο καθωσπρεπει και υπερανω υποψιας απατεωνες που απο πανω εβγαιναν και φωναζαν απατεωνες και κλεφτες,τωρα ειναι που αρχιζει να μορφοποιειται η πραγματικη αγανακτηση του κοσμου,κι οχι με τις μουντζες στη βουλη απο κατι κουραμπιεδες σκατοφλωρους.\nΠολυ βρωμια γενικως,κι αλληλοσυγκαλυπτομενη με συνενοχους σε καθε επιπεδο της κοινωνιας,ακομα και στο πιο χαμηλο,εξυπηρετωντας τα ευτελεστερα μικροσυμφεροντα.\nΔημοσιεύτηκε: 05 Νοέμ 2016 16:12\nΤο Εφετείο Κακουργημάτων Λάρισας τους έριξε 18 και 6 χρόνια χωρίς ελαφρυντικά και τους καταλογισε αποζημίωση του ελληνικού δημοσίου €710k και €220k αντίστοιχα. (Σιγά μην βρεθούν.)\nΠηγή: http://www.bangladeshnews.gr/larisa-sti ... -to-tamio/\nΛΑΡΙΣΑ: ΣΤΗΝ ΦΥΛΑΚΗ 2 ΠΑΠΑΔΕΣ ΓΙΑ ΥΠΕΞΑΙΡΕΣΗ…930.000 ΕΥΡΩ! – «ΞΑΦΡΙΣΑΝ» ΤΟ ΤΑΜΕΙΟ\n4 Νοεμβρίου 2016, Αλέξανδρος Βαλσαμίδης\nΤο δικαστήριο επέβαλε στον έναν εκ των δύο ποινή 18 χρόνια κάθειρξης και στον δεύτερο 6 χρόνια κάθειρξης, χωρίς ελαφρυντικά, ενώ τους καταλόγισε αποζημίωση του ελληνικού δημοσίου με 710.000 και 220.00 ευρώ αντίστοιχα. Ο πρώτος ήταν ήδη προφυλακισμένος με την απόφαση του Πρωτοδικείου, χθες τον ακολούθησε στη φυλακή και ο δεύτερος.\nΔημοσιεύτηκε: 05 Νοέμ 2016 16:59\nΑν κλέβουνε τα λεφτά της εκκλησίας δε καταλαβαίνω τι σας νοιάζει...Η εκκλησία χάνει λεφτά ας τους δικάσει αυτή...Αυτή παθαίνει ζημιά....\nΔημοσιεύτηκε: 05 Νοέμ 2016 17:45\nΔεν έκλεβαν την εκκλησία αλλά το κράτος. Πλαστογραφούσαν έγγραφα και εισέπρατταν μεγαλύτερα ποσά από όσα έπρεπε να εισπράξουν από κρατικά ταμεία για την μισθοδοσία των παπάδων.


RADAR: Ο ΑΓΡΥΠΝΟΣ ΦΡΟΥΡΟΣ: ΕΘΝΙΚΑ ΣΟΥΡΓΕΛΑ - ΣΥΡΙΖΟΚΑΤΣΑΠΛΙΑΔΙΚΟ: Φωνάξτε και τον Τσοβόλα και τελειώσαμε...\nΕΘΝΙΚΑ ΣΟΥΡΓΕΛΑ - ΣΥΡΙΖΟΚΑΤΣΑΠΛΙΑΔΙΚΟ: Φωνάξτε και τον Τσοβόλα και τελειώσαμε...\nΠάρτε 25.000 ευρώ από εμάς και θα τα βρούμε... "Μένουμε όρθιοι" και περιμένουμε το κράτος-πατερούλη του ΣΥΡΙΖΑ.\nΤο Τσοβόλα δώστα όλα...\nΤο βαθύτατα πολιτικό (εδώ και 30 χρόνια) πρόβλημα της οικονομίας, δεν θα λυθεί με παραταξιακό ανταγωνισμό στο ποιος τάζει τα περισσότερα. Ούτε με την ένταξη στις πελατειακές σχέσεις των κομμάτων, (μαζί με την ολιγαρχία) της μεσαίας και της μικρής τάξης. Στο επίπεδο αυτό, τόσο η διαπλοκή όσο και η πελατειακή "ανταπόκριση", χάνονται.\nη επιχειρηματική κοινότητα και η κοινωνία των νέων επιχειρηματιών δεν εμπιστευθεί την οικονομία για να πείσει και τους εκτός Ελλάδος προμηθευτές, πιστωτές, ίσως και επενδυτές να αλλάξουν γνώμη για τη χώρα μας, θα συνεχίζουμε να τρώμε μόνο έτοιμα και δανεικά.\nΕτικέτες ΚΟΡΟΝΟΪΟΣ, ΚΡΑΛΟΓΛΟΥ, ΞΕΦΤΙΛΙΚΙΑ, ΟΙΚΟΝΟΜΙΑ, ΠΟΛΙΤΙΚΗ, ΣΟΥΡΓΕΛΑ, ΥΠΑΡΚΤΟΣ ΕΛΛΗΝΙΣΜΟΣ


PHONIC Powerpod-750 RW Αυτοενισχυόμενη Κονσόλα - eNakas Music\nPHONIC Powerpod-750 RW Αυτοενισχυόμενη Κονσόλα\nΑυτοενισχυόμενη κονσόλα 7 καναλιών ισχύος 2 x 250W με digital multi-effect. Η σειρά Powerpod της Phonic αποτελείται από αυτοενισχυόμενες κονσόλες που περιβάλλονται από μια μικρή σε μέγεθος και ανθεκτική καμπίνα. Κάθε Powerpod 650 RW έχει ενσωματωμένο έναν διπλού καναλιού ενισχυτή που παρέχει τη δυνατότητα γεφύρωσης και patching. Οι super Hi-Z είσοδοι επιτρέπουν την συνδεσιμότητα κιθάρας και άλλων οργάνων. Επίσης διαθέτουν on board 32/40-bit ψηφιακά πολυεφέ με 16 preset προγράμματα και έλεγχο για τις βασικές παραμέτρους του κάθε εφέ. Διαθέτει 3 περιοχών EQ σε κάθε κανάλι και σε συνδυασμό με το διπλό πολυζωνικό γραφικό EQ, παρέχει επιπλέον ρυθμίσεις στον ήχο.\n471 x 265 x 275 mm (18.5" x 10.4" x 10.8") \_ 15.5 kg (34.1 lbs)\nΙσχύς 4Ω: 300W - 500W\nhttps://www.nakas.gr//prd/phonic-powerpod-750-rw-aitoenisxiomeni-konsola H01PH00034 PHONIC Powerpod-750 RW Αυτοενισχυόμενη Κονσόλα https://www.nakas.gr/DomainFileStorage/BD_Nakas/Products/B2C_ProductBrowseLarge/PHONIC Powerpod-650 RW Αυτοενισχυόμενη Κονσόλα_441432.JPG 275.00 EUR InStock Επαγγ/κός Ήχος - Εικόνα/Κονσόλες/Αυτοενισχυόμενες Κονσόλες\n313.00 Phonic 7-8 300W - 500W Κάθετη


Έσωσαν την παρτίδα τα Τρίκαλα κερδίζοντας τον Απόλλωνα (3-1) | Ειδήσεις, νέα για Αθλητικά | Θεσσαλία Τηλεόραση\nΈσωσαν την παρτίδα τα Τρίκαλα κερδίζοντας τον Απόλλωνα (3-1)\nΣτην τελευταία αγωνιστική της super league 2\n18.05.2021 | 17:39\nΤα Τρίκαλα, έστω και την τελευταία αγωνιστική, κέρδισαν τον Απόλλων Λάρισας με 3-1 και εξασφάλισαν και την παραμονή αδιαφορώντας για το τι γινόταν στα άλλα παιχνίδια.\nΤα Τρίκαλα ήταν πολύ καλύτερα του Απόλλωνα που ήρθε με αρκετές απουσίες στα Τρίκαλα ενώ ο Φρατζέσκος έδωσε χρόνο συμμετοχής σε κάμποσα νέα παιδιά. Οι «κυανέρυθροι» θα μπορούσαν να σημειώσουν και περισσότερα γκολ αλλά έπεσαν πάνω στον εξαιρετικό Αστρά.\nΦυσικά ουδείς πανηγύρισε στο τέλος την παραμονή αφού η χρονιά μάλλον ήταν απογοητευτική αλλά είναι σίγουρα θετικό ότι απεφεύχθησαν τα χειρότερα και η ομάδα θα είναι και την νέα σεζόν στην SL2.\nΒέβαια, καλό θα είναι να ανοίξει όσο το δυνατόν νωρίτερα τα χαρτιά του ο Ηλίας Αϊβάζογλου για την νέα σεζόν όπου προφανώς θα πρέπει να αλλάξουν πολλά όσον αφορά τον τρόπο λειτουργίας της ομάδας.\nΧορταστικό πρώτο 45λεπτο με τρία γκολ!\nΤα Τρίκαλα είχαν τον πλήρη έλεγχο του αγώνα από το ξεκίνημα αλλά παρά την υπεροχή δεν μπορούσαν να βρουν τον τρόπο να νικήσουν τον Αστρά που ήταν εξαιρετικός.\nΤελικά στο 39’ ο Σταματής από κοντά έστειλε την μπάλα στα δίχτυα μετά από σέντρα του Νιάρου για να σημειώσει το 1-0.\nΗ απάντηση όμως του Απόλλωνα ήταν άμεση. Στο 42’ και στην πρώτη ουσιαστικά σοβαρή επιθετική το προσπάθεια ο Τασιούλης με μονοκόματο σουτ μέσα από την περιοχή ισοφάρισε σε 1-1!\nΣτο 44’ όμως τα Τρίκαλα πήραν και πάλι κεφάλι στο σκορ (2-1) όταν ο Ριζογιάννης αξιοποίησε από την άσπρη βούλα το πέναλτι που κέρδισε ο Ευθυμίου το σουτ του οποίου βρήκε το χέρι του Λούκα.\nΜονόλογος και στην επανάληψη\nΤα Τρίκαλα έπαιξαν μονότερμα τον Απόλλωνα και στην επανάληψη αλλά είτε ήταν άστοχα στην τελική προσπάθεια είτε απέκρουε ο Αστράς μέχρι το 78’ που ο Ευθυμίου με ωραία προσωπική ενέργεια σημείωσε το 3-1. Στο 53΄είχαν δοκάρι με τον Πέλκα που σημάδεψε το οριζόντιο δοκάρι.\nΟ Γιώργος Αλάμπεης απο την Αθήνα δεν είχε καθόλου προβλήματα και έβγαλε όλο το παιχνίδι χωρίς να δείξει μία κίτρινη κάρτα. Βοηθοί του ήταν οι κ.κ. Βιτσεντζάτος (Ανατ. Αττικής), Τσολακίδης (Αθηνών) και 4ος ο κ. Πουλόπουλος (Πειραιά)\nΑΟ Τρίκαλα (Βασίλης Καλογιάννης): Περλέσι, Νιάρος, Τάχατος (46΄ Ελευθεριάδης), Σουλιώτης (86’ Ντιαλόσι), Ριζογιάννης, Σκόνδρας, Παπαγεωργίου, Σταματής (72’ Ζησόπουλος), Πέλκας (57’ Σιλβάνο), Πιαστόπουλος, Ευθυμίου (86’ Κλεμέντε)\nΑπόλλων Λάρισας (Κώστας Φρατζέσκος): Αστράς, Γεωργακόπουλος, Καλούσης (38’ Ενγκό), Καμπέρης, Σκούπρας, Μπαλογιάννης (72’ Ντα Κάμπο), Μπάλλας (46΄ Λίταινας), Λουκάς, Χατζής, Παυλής, Τασιούλης (76’ Αθανασιάδης)


Yuanlin: Προσφορές ξενοδοχείων τελευταίας στιγμής - TripAdvisor\nYuanlin: Bed and Breakfast\nYuanlin: Αεροπορικά εισιτήρια\nYuanlin: Όλα τα ξενοδοχεία\nYuanlin: Προσφορές ξενοδοχείων\nYuanlin: Ξενοδοχεία τελευταίας στιγμής\nYuanlin: Ξενοδοχεία για επαγγελματικά ταξίδια\nYuanlin: Οικογενειακά ξενοδοχεία\nΞενοδοχεία 5 αστέρων: Yuanlin\nΞενοδοχεία 3 αστέρων: Yuanlin\nΞενοδοχεία κοντά σε: Baiguoshan Scenic Area\nΞενοδοχεία κοντά σε: Baiguo Mountain Explore Paradise\nΞενοδοχεία κοντά σε: B12 Culturaland Creative Park\nΞενοδοχεία κοντά σε: Yuanlin Park\nΞενοδοχεία κοντά σε: Xingsian Tutorial Academy\nΞενοδοχεία κοντά σε: Guangnin Temple\nΞενοδοχεία κοντά σε: Zilinchan Temple\nΞενοδοχεία κοντά σε: Yuanlin Tengshan Trail\nΞενοδοχεία κοντά σε: Funingon\nΞενοδοχεία κοντά σε: Henwen Temple\nYuanlin: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Yuanlin); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Yuanlin, Changhua).\nΠροβολή 9 ξενοδοχείων στην περιοχή Yuanlin, ανάλογα με τη δημοτικότητά τους.\nΠροσφορές τελευταίας στιγμής για Yuanlin\nΨάχνετε για άμεση κράτηση σε κάποιο ξενοδοχείο (Yuanlin); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Yuanlin. Ταξιδιώτες όπως εσείς έγραψαν 570 κριτικές και δημοσίευσαν 630 αυθεντικές φωτογραφίες για ξενοδοχεία (Yuanlin) στο TripAdvisor.


FIAT STILO 5D 2001> ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. – Car Toys\nFIAT STILO 5D 2001> ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nHome/Προϊόντα/ΑΥΤΟΚΙΝΗΤΟ/ΑΝΕΜΟΘΡΑΥΣΤΕΣ/Fiat/FIAT STILO 5D 2001> ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ.\nFIAT STILO 5D 2001> ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO – 2 ΤΕΜ. Ανεμοθραύστες παραθύρων αεροδυναμικού σχεδιασμού από την εταιρία HEKO, πολωνικής προέλευσης, κατασκευασμένοι από ειδικό πλαστικό υψηλής ποιότητας και εξαιρετικής αντοχής σε σκούρο φιμέ, κατάλληλοι για τις μπροστά πόρτες του οχήματός σας. Χάρις στην πολύ λεπτή βάση τους, τοποθετούνται κολλητοί/χωνευτοί μέσα στην υποδοχή του τζαμιού (τσιμούχα παραθύρου) με κλιπς ή ταινία διπλής όψης (περιλαμβάνονται στη συσκευασία), χωρίς να επηρεάζουν καθόλου την εύρυθμη λειτουργία του τζαμιού, τον μηχανισμό του παραθύρου ή τις αντιηλιακές μεμβράνες σας (φιλμ παραθύρων).\nFIAT STILO 5D 2001> ΖΕΥΓΑΡΙ ΑΝΕΜΟΘΡΑΥΣΤΕΣ ΑΠΟ ΕΥΚΑΜΠΤΟ ΦΙΜΕ ΠΛΑΣΤΙΚΟ HEKO - 2 ΤΕΜ. ποσότητα\nΚωδικός προϊόντος: ΑΝΕΜ.15131 Κατηγορίες: Fiat, ΑΝΕΜΟΘΡΑΥΣΤΕΣ, ΑΥΤΟΚΙΝΗΤΟ, Προϊόντα


Το e-steki είναι μια από τις μεγαλύτερες ελληνικές διαδικτυακές κοινότητες με 80,329 εγγεγραμμένα μέλη και 3,093,563 μηνύματα σε 96,210 θέματα. Αυτή τη στιγμή μαζί με εσάς απολαμβάνουν το e-steki άλλα 853 άτομα.\nH Πουπουλίνα αυτή τη στιγμή δεν είναι συνδεδεμένη. Έχει 3 γάτες (3 έχουν περάσει από τα χέρια της) και μας γράφει απο Λουτράκι (Κόρινθος). Έχει γράψει 50,853 μηνύματα.\nH Nicole1987 αυτή τη στιγμή είναι συνδεδεμένη. Έχει Πάνω απο 10! γάτες και μας γράφει απο Κύπρος (Ευρώπη). Έχει γράψει 2,139 μηνύματα.\nBaytril, τύφλωση και γάτες - Από mathewbeuys\nΤο τελευταίο του μήνυμα δημοσιεύτηκε 26-12-09 στις 12:47.


To «Xαμόγελο του Παιδιού» ανακοίνωσε τον κύριο λόγο εξαφάνισης των παιδιών | Notians Voice - H Φωνή Των Νοτίων Προαστίων\nΣτοιχεία σχετικά με τις εξαφανίσεις παιδιών στην Ελλάδα και την Ευρώπη παρουσιάστηκαν στην ημερίδα, που διοργάνωσε το «Χαμόγελο του Παιδιού», με αφορμή την 25η Μαΐου, Παγκόσμια Ημέρα Εξαφανισμένων Παιδιών.\nΗ φυγή παιδιών από το σπίτι τους συνέχισε να αποτελεί τον κύριο λόγο των περιστατικών εξαφανίσεων παιδιών και το 2016, με 57% των περιπτώσεων σε 31 ευρωπαϊκές χώρες, συμπεριλαμβανομένης και της Ελλάδας.\nΗ πλειονότητα ήταν έφηβοι, όπως και το 2015 και η εξαφάνισή τους αποδίδεται στις σχέσεις τους με την οικογένεια. Η δεύτερη κατηγορία εξαφανίσεων, με ποσοστό 23%, αφορά τις γονικές αρπαγές.\nΤο 2016 δηλώθηκαν στην Ελλάδα, ως εξαφανισμένα, 241 παιδιά, εκ των οποίων 147 κορίτσια και 94 αγόρια, σύμφωνα με στοιχεία της αστυνομίας. Από αυτά βρέθηκαν τα 204, ενώ ακόμα αναζητούνται 37.\nΑπό την αρχή του 2017 μέχρι τις 15 Μαΐου, 125 παιδιά, 79 κορίτσια και 46 αγόρια, εξαφανίστηκαν. Ανευρέθηκαν τα 194 και αναζητούνται τα 24.\nΣυνολικά στο Κέντρο του «Χαμόγελου του Παιδιού» στη Βόρεια Ελλάδα, το πρώτο τετράμηνο του 2017 αναφέρθηκαν εφτά περιστατικά εξαφανίσεων (τρία αγόρια, τέσσερα κορίτσια). Από αυτά τέσσερα ήταν φυγές και τρεις ανησυχητικές εξαφανίσεις, ενώ βρέθηκαν τελικά και τα επτά. Το 2016 υπήρξαν 21 περιστατικά (έντεκα αγόρια, δέκα κορίτσια), εκ των οποίων τα οχτώ αφορούσαν φυγές, δυο γονικές αρπαγές, τρία αρπαγές από τρίτο πρόσωπο και οχτώ ανησυχητικές εξαφανίσεις. Βρέθηκαν 17 από αυτά τα παιδιά.\nΤο επόμενο διάστημα πρόκειται να λειτουργήσει και δεύτερο Κέντρο Άμεσης Επέμβασης του Χαμόγελου του Παιδιού στη Βόρεια Ελλάδα και συγκεκριμένα στην Καβάλα.\nΤα ποσοστά ανεύρεσης είναι ενθαρρυντικά, όχι όμως αντιπροσωπευτικά.\nΟι γονείς, ανάλογα με την ηλικία του παιδιού τους, θα πρέπει να λαμβάνουν κάποια μέτρα, για την προστασία του.\nΣε ό,τι αφορά τους εφήβους, ηλικιακή ομάδα στην οποία καταγράφονται οι περισσότερες εξαφανίσεις- φυγές, οι εκπρόσωποι του «Χαμόγελου του Παιδιού» συμβουλεύουν:\n«Φωνάζουμε όλοι οι ειδικοί για τα σόσιαλ μίντια, να έχετε τα παιδιά από κοντά, όπως θα ελέγχατε το παιδί σας, να ξέρετε ποιος είναι ο φίλος του, πού πήγε, σε ποια διεύθυνση βρίσκεται, πόσες ώρες περνάει εκεί. Δείτε το σαν διεύθυνση, πρέπει να ξέρετε που βρίσκεται. […] Ναι, θα σεβαστώ ότι το παιδί θα έχει μυστικά. Απενοχοποιούμε το μυστικό, αλλά το διαφοροποιούμε από τα μυστικά που θα το φέρουν σε δύσκολη θέση και δε θα το αφήνουν να κοιμηθεί το βράδυ».\n← Τριήμερο «χειρόφρενο» για τα τρένα!\nΗ αστυνομία της Αυστραλίας ζήτησε τη βοήθεια του κοινού για το… μυστηριώδες SOS →


Βουδαπέστη, είναι όμορφη γιατί μπορεί! – The Life Maniacs Magazine\nΒουδαπέστη, είναι όμορφη γιατί μπορεί!\nPosted on 8 Δεκεμβρίου 2020 18 Δεκεμβρίου 2020 by ©Banti Olga\nΗ ομορφιά της Βουδαπέστης δεν έχει δοθεί από τον Θεό. Ο άνθρωπος έχει παίξει ρόλο στη διαμόρφωση της τόσο όμορφής της όψης. Η αρχοντιά και η μεγαλοπρέπειά της αντανακλάται στα κτίρια, στις γέφυρες και στις όμορφες λεωφόρους. Η πόλη αγαπάει τις τέχνες και κυρίως την κλασική μουσική. Υπάρχουν δεκάδες θέατρα όπερας και οπερέτας, καθώς και αμέτρητα μουσεία και αίθουσες συναυλιών. Κάποια στεγάζονται σε σύγχρονα κτίρια και κάποια άλλα σε ιστορικά, όπως το κτίριο της Ουγγρικής κρατικής όπερας που δεσπόζει σαν στολίδι επί της λεωφόρου Άντρασσυ.\nΗ Βουδαπέστη έχει κάτι για όλους, από δραματική ιστορία και επιβλητική αρχιτεκτονική, έως ιαματικά νερά και νυχτερινή ζωή, προσφέροντάς της τον χαρακτηρισμό ως «ασυναγώνιστης» ανάμεσα στις χώρες της Κεντρικής Ευρώπης.\nΑρχιτεκτονικά, η πόλη είναι ένας θησαυρός. Με θαυμάσιες εκκλησίες, επιβλητικά κτίρια, δημόσια και ιδιωτικά, να κυριαρχούν σχεδόν σε όλη την έκταση της. Κάνοντας μία βόλτα συναντάμε σχεδόν όλους τους αρχιτεκτονικούς ρυθμούς της Ευρώπης. Μπαρόκ, αρ νουβό, γοτθικός, νέο-γοτθικός, νέο-αναγεννησιακός, νεοκλασικός και εκλεκτικιστικός είναι οι ρυθμοί που συνθέτουν την εικόνα της Βουδαπέστης.\nΤο κοινοβούλιο της Ουγγαρίας συγκαταλέγετε στα πέντε μεγαλύτερα του κόσμου, το μέγεθος του σε συνδυασμό με τη νεογοτθική ομορφιά του, προκαλούν δέος σε όποιον το αντικρίζει.\nΈγινε πρωτεύουσα του Βασιλείου της Ουγγαρίας το 1873, το οποίο ήταν τμήμα της αυτοκρατορίας των Αψβούργων, όταν ενώθηκαν τρεις μικρές πόλεις, η αρχαία Ομπούντα, η ιστορική Βούδα και η σύγχρονη Πέστη. Ο Δούναβης διασχίζει την πόλη και χωρίζει τη Βούδα και τη Πέστη, από άλλη οπτική θα λέγαμε ότι τις ενώνει. Επτά γέφυρες συνδέουν τις δύο περιοχές, τέσσερις εκ των οποίων είναι περίτεχνες και εντυπωσιακές. Οι όχθες του στον κεντρικό τομέα της Βουδαπέστης, κοσμούνται από κτίρια εξαιρετικής αρχιτεκτονικής. Δικαίως χαρακτηρίστηκε ως το «διαμάντι του Δούναβη», παρόλο που το διάσημο βαλς «Γαλάζιος Δούναβη» ο Γιόχαν Στράους το εμπνεύστηκε θαυμάζοντας τον, στην Αυστρία.\nΒραδινή λήψη και το Κάστρο της Βούδας στα καλύτερα του!\nEπάνω στον λόφο δεσπόζει φωταγωγημένο το ανάκτορο.\nΕίναι εξίσου όμορφη όλες τις εποχές και μέσα από την κάθε μία αποκαλύπτει έναν διαφορετικό και άκρως εντυπωσιακό εαυτό. Το καλοκαίρι και κυρίως την άνοιξη φοράει τα καλά της καθώς η φύση απλόχερα τη στολίζει με χρώματα. Μας ξεσηκώνει για βόλτες στα αμέτρητα πάρκα της Πέστης και στους λόφους της Βούδας. Αν η όρεξη μας τραβάει νησί, έχει και από αυτό! Το μικρό νησί της Μαργαρίτας είναι στα φόρτε του αυτές τις εποχές, οι θεματικοί κήποι του ανθοφορούν, οι πεζόδρομοι και οι ποδηλατόδρομοι υποδέχονται μικρούς και μεγάλους επισκέπτες.\nΤο φθινόπωρο η πόλη αλλάζει όψη, κυριαρχεί το κίτρινο και το χάλκινο χρώμα. Θαρρώ πως τότε, η ατμόσφαιρα στους πύργους και στα κάστρα της, αποκτά παραμυθένια διάσταση. Όταν ο ήλιος δύει και ο ορίζοντας βάφετε με το χρώμα της πορφύρας, οι ρομαντικοί περίπατοι στις όχθες του Δούναβη έχουν την τιμητική τους.\nΑδιαμφισβήτητα ο χειμώνας και οι γιορτινές μέρες του Δεκέμβρη, της πηγαίνουν πολύ. Τότε η πόλη μεταμορφώνεται σε σκηνικό από Χριστουγεννιάτικο φιλμ, με στολισμένες πλατείες και φωταγωγημένες λεωφόρους να αιχμαλωτίζουν το βλέμμα όλων. Χριστουγεννιάτικες αγορές με ομοιόμορφα ξύλινα σπιτάκια πλημμυρίζουν από κόσμο, δίνοντας σε όποιον το επιθυμεί να αγοράσει και να δοκιμάσει παραδοσιακές ουγγρικές νοστιμιές. Τα εδέσματα που κυριαρχούν είναι το χοιρινό κρέας σε διάφορες εκδοχές και η πάπρικα, με την οποία πασπαλίζουν σχεδόν τα πάντα! Το κρύο προστάζει μια κούπα gluhwien, ένα είδος ζεστού, κόκκινου κρασιού με ιδιαίτερο άρωμα, το οποίο θα ζεστάνει τα χέρια και τα σωθικά μας.\nΤις γιορτές στολίζουν και τα τραμ!\nΤο υπ’ αριθμόν 2 τραμ έχει την πιο συγκλονιστική διαδρομή.\nΕίναι ευλογημένη πόλη, με πληθώρα θερμών πηγών. Κάτι το οποίο την καθιστά µία από τις κυριότερες λουτροπόλεις του κόσμου. Οι γηγενείς Μαγυάροι δεν χάνουν την ευκαιρία, να βρεθούν σε ένα δημόσιο λουτρό να χαλαρώσουν, να αναζωογονηθούν αλλά και να παίξουν σκάκι, στις ενσωματωμένες σκακιέρες που έχουν τοποθετηθεί μέσα στις πισίνες.\nΤα ερείπια ενός ρωμαϊκού λουτρού του 2ου αιώνα μ.Χ. μας μαρτυρούν ότι πολλούς αιώνες πριν είχαν εκτιμηθεί οι ιαματικές ιδιότητες των θερμών πηγών. Καθιερώθηκε όμως στη κουλτούρα της πόλης μόλις τον 16ο με 17ο αιώνα, στη διάρκεια της σύντομης περιόδου της οθωμανικής κυριαρχίας . Η επίσκεψη σε ένα από τα λουτρά της Βουδαπέστης αποτελεί εμπειρία και για έναν ακόμη λόγο, για να θαυμάσουμε τις εγκαταστάσεις τους . Παλαιά οθωμανικά λουτρά λειτουργούν έως και σήμερα αδιάλειπτά από τον 16ο αιώνα. Νεότερα λουτρά του 19ου αιώνα, στεγάζονται σε νεομπαρόκ κτιριακά συγκροτήματα.\nΤα ιαματικά λουτρά Szechenyi είναι τα μεγαλύτερα της Ευρώπης και τα πιο εντυπωσιακά. Στο νεομπαρόκ συγκρότημα υπάρχουν 18 εσωτερικές και εξωτερικές πισίνες.\nΗ Βουδαπέστη δεν είναι το «Παρίσι της ανατολής» που συχνά ακούμε για άλλες πόλεις της Ευρώπης, είναι η Βουδαπέστη και δεν χρειάζεται οποιαδήποτε σύγκριση.


A day to remember... 15/11 [THIN LIZZY] - Rock Hard Greece Somewhere back in time Rock Hard Greece\nONOMA ΑΛΜΠΟΥΜ: “Renegade”- THIN LIZZY\nETOΣ KYKΛΟΦΟΡΙΑΣ: 1981\nΠΑΡΑΓΩΓΟΙ: Thin Lizzy, Chris Tsangarides\nΤύμπανα – Brian Downey\nΠλήκτρα – Darren Wharton\nΤο 11ο άλμπουμ των THIN LIZZY είναι μάλλον και το πιο παρεξηγημένο τους. Προέκυψε εν μέσω δυσμενέστατων συνθηκών, όπου διαφαινόταν το αναπόφευκτο τέλος. Θα μπορούσε να πει κάποιος ότι τα γεγονότα γύρω από το “Renegade”, όπως ήταν ο τίτλος του, ήταν το τελειωτικό χτύπημα σε ένα συγκρότημα, που δύο χρόνια πριν είχε φτάσει με το “Black Rose: A rock legend” μέχρι το νο. 2 των charts του Ηνωμένου Βασιλείου και φαινόταν ότι θα ανέβαινε ακόμα ψηλότερα.\nΗ συνέχεια ήταν πιο… χλιαρή, με «την ήρεμη δύναμη» Snowy White να αντικαθιστά τον Gary Moore για το “Chinatown” (1980). To “Chinatown”, μία πολύ καλή κυκλοφορία με τα δεδομένα άλλων, αλλά όχι στο επίπεδο που είχαν μάθει οι LIZZY στο κοινό τους από το 1975 και μετά, μπήκε στα βρετανικά charts, στο νο. 7. “Black Rose…” δεν ήταν, αλλά έδωσε στον Phil Lynott και την παρέα του μία ακόμη top-10 επιτυχία, μαζί με δύο επιτυχημένα singles (“Killer on the loose” στο νο. 10 και “Chinatown” στο νο. 21).\nΣε εκείνη την φάση επικρατούσε αβεβαιότητα. Καλλιτεχνικά και δεδομένης της επιθυμίας του Lynott να είναι μέσα στα πράγματα μουσικά, ο ήχος των THIN LIZZY όφειλε να είναι σχετικός με τις εξελίξεις, να έχει εμπορική απήχηση και όλα αυτά ταυτόχρονα με την ηχογράφηση του δεύτερου solo άλμπουμ του αρχηγού. Μία από τις κινήσεις που έγιναν για να εξυπηρετηθούν οι παραπάνω στόχοι ήταν και η μονιμοποίηση του 19χρονού, τότε, session πληκτρά των THIN LIZZY, του φέρελπι Darren Wharton, που έπαιζε για το συγκρότημα ήδη από την προηγούμενη χρονιά.\nΟ τίτλος για το νέο άλμπουμ ήρθε κατά την διάρκεια της περιοδείας του “Chinatown”. To 1980, καθώς οι LIZZY ήταν σε περιοδεία και σε ένα ταξίδι ανάμεσα σε εμφανίσεις, ο Lynott είδε από τον παράθυρο του λεωφορείου μία μοναχική μορφή πάνω σε μοτοσυκλέτα. Ο τύπος φορούσε ένα δερμάτινο μπουφάν, με ένα τζιν αμάνικο τζάκετ από πάνω. Είχε ένα μεγάλο ραφτό των Motörhead και ένα εξίσου μεγάλο ραφτό των THIN LIZZY, ενώ από κάτω έγραφε “Renegade”. Δεν ήρθαν σε επαφή. Απλά τους προσπέρασε μέσα στη νύχτα. Και τότε σκέφτηκε πως αυτός θα ήταν ιδανικός τίτλος για τη νέα τους δουλειά. Φανέρωνε επαναστατικό πνεύμα και κάτι από περιθώριο, όπως και προηγούμενοι τίτλοι. “Vagabonds of the western world”, “Jaibreak”, “Bad reputation”, “Live and dangerous” και τώρα “Renegade”, όλοι αυτοί οι τίτλοι ταίριαζαν στο προφίλ της πιο σκληρoτράχηλης μπάντας στο βρετανικό (και όχι μόνο) rock. Βέβαια κάτω από όλη αυτή την εικόνα της απόλυτης μάγκικης μπάντας κρύβονταν βαθύτερες πληγές.\nΉδη από την εποχή του “Black Rose: A rock legend”, ο εθισμός του Lynott και του κιθαρίστα Scott Gorham στην ηρωίνη, που τον συντρόφευε στην σταθερή πτώση του στον κόσμο των ναρκωτικών, είχε πάρει το πάνω χέρι. Τα πράγματα είχαν φτάσει σε ένα τέλμα δίχως προηγούμενο το 1981, που μόνο και μόνο ότι κατάφεραν να βγάλουν άλμπουμ ήταν ένας άθλος από μόνος του. O ντράμερ και φίλος του Lynott, Brian Downey, ένιωθε τελείως ανίσχυρος, μην μπορώντας να παρέμβει, ενώ ο δεύτερος, «νέος» κιθαρίστας, Snowy White δεν ασχολούνταν καθόλου και δεν ήθελε να ξέρει, μιας και ήταν περισσότερο επαγγελματίας και διακριτικός. O πιτσιρικάς του συγκροτήματος Wharton, ενθουσιασμένος από τις μεγάλες μέρες που ζούσε, δεν συνειδητοποιούσε πως τα πράγματα είχαν πάρει την κάτω βόλτα.\nΣε ένα διάλλειμα στην παγκόσμια περιοδεία του “Chinatown”, τον Γενάρη του 1981, μπήκαν τα θεμέλια για τις πρώτες ηχογραφήσεις του επερχόμενου άλμπουμ. Ταξίδεψαν στις Μπαχάμες, στο νησί Nassau, προκειμένου να ηχογραφήσουν στα διάσημα στούντιο Compass Point, όπου λίγους μήνες αργότερα θα πήγαιναν και οι AC/DC με τον παραγωγό τους John “Mutt” Lange, για να δουλέψουν πάνω στο αριστούργημα τους και δεύτερο πιο επιτυχημένο άλμπουμ στην ιστορία της μουσικής, το “Back in black”.\nΗ διαδικασία με τους THIN LIZZY ήταν λίγο πιο περίπλοκη. Παράλληλα, ηχογραφούσαν κομμάτια και για το δεύτερο άλμπουμ του Lynott. Στην ομάδα υπήρχαν δύο παραγωγοί. Ο ένας ήταν ο Kit Woolven, που είχε δουλέψει με το συγκρότημα στην παραγωγή του “Chinatown” και πιστώθηκε τον ρόλο του μηχανικού ήχου στο νέο άλμπουμ τους, ενώ πήρε credits παραγωγού για το solo άλμπουμ του Lynott, που ξεκίνησε ως “Fatalistic Attitude” και κατέληξε να κυκλοφορήσει το 1982 απλά ως “The Philip Lynott album”. Ο Phil, ωστόσο, πίστευε πως η παραγωγή για το νέο THIN LIZZY θα ήταν καλύτερο να ανατεθεί στον κυπριακής καταγωγής Chris Tsangarides. Σίγουρα γνώριμο όνομα στους περισσότερους εξ υμών, μιας και έχει διατελέσει παραγωγός σε ένα από τα μεγαλύτερα metal άλμπουμ όλων των εποχών, το “Painkiller” των JUDAS PRIEST (είχε δουλέψει μαζί τους και ως μηχανικός ήχου στο ακρογωνιαίο για το metal ιδίωμα “Sad wings of destiny” του 1975), αλλά και από συνεργασίες με τους BLACK SABBATH, GARY MOORE, KING DIAMOND και Bruce Dickinson, μεταξύ πολλών άλλων. Τον καιρό εκείνο, είχε μόλις τελειώσει την δουλειά με τους ανερχόμενους NWOBHM νεαρούς TYGERS OF PAN TANG για το ντεμπούτο τους “Wild cat” (1980).\nΚαθώς έπαιζαν και ηχογραφούσαν, κάποια πράγματα περνούσαν για το άλμπουμ των LIZZY και άλλα για το άλμπουμ του Lynott. Αυτή η διαδικασία ενίοτε μπέρδευε τους υπόλοιπους, αλλά υπήρχε μία σιγουριά ότι τα πιο «δυνατά» κομμάτια πήγαιναν στο “Renegade”. Ξεκινώντας από τα Compass Point και κάποιες ευχάριστες μέρες στην παραλία, πέρασαν, μέχρι τον Σεπτέμβρη του ’81, από τα στούντιο Good Earth, Morgan και Odyssey (όλα στο Λονδίνο) για να δουλέψουν πάνω στο “Renegade”. O Phil έγραψε δύο τραγούδια (“No one told him” και “Mexican Blood”) και συν-έγραψε τα υπόλοιπα με την συμμετοχή του Wharton σε ένα τραγούδι (“Angel of Death”), του Gorham σε τέσσερα (“The pressure will blow”, “Leave this town”, “Hollywood (down on your luck)” και “It’s getting dangerous”) και του White σε δύο (το ομώνυμο “Renegade” και το “Fats”). Το αποτέλεσμα ήταν ποικιλόμορφο, με διάφορες επιρροές και ηχητικά πιο ιδιαίτερο σε σχέση με τις προηγούμενες δουλειές τους.\nΗ συνεισφορά του Darren Wharton φαίνεται στην ατμοσφαιρική εισαγωγή στο εναρκτήριο τραγούδι του “Renegade”, του “Angel of Death”. Μία κλασική hard rock σύνθεση στο ρεπερτόριο των THIN LIZZY, ξεκίνησε ως άσκηση στα soundcheck τους, που τράβηξε την προσοχή του Lynott αρκετά σε μία πρόβα στο Δουβλίνο ώστε να το εξελίξει σε ένα ολόκληρο τραγούδι άνω των 6 λεπτών. Η έμπνευση για τους στίχους ήρθε κατευθείαν από τις προφητείες του Γάλλου προφήτη Νοστράδαμου (και όχι από τον Ναζί επιστήμονα στο Άουσβιτς Josef Mengele, όπως στο ομώνυμο τραγούδι των SLAYER). Οι εκδόσεις με τις εν λόγω προφητείες είχαν ξαναγίνει δημοφιλείς, λόγω του ψυχροπολεμικού κλίματος της εποχής. Σύμφωνα με αυτές, ένας Άγγελος Θανάτου θα κατέβαινε από τον Ουρανό και θα έφερνε μαζί του ένα ολοκαύτωμα, που ο κόσμος είκαζε ότι θα ήταν πυρηνικό.\nΜε αυτή την ιδέα, ο Lynott μιλάει για ανθρώπινες τραγωδίες, σε ιστορικό και σε προσωπικό επίπεδο. Αφήνοντας την επιλογή της απόφασης στον ακροατή ως προς τι να πιστέψει, μιλάει σε πρώτο πρόσωπο, όπως έκανε και στο προηγούμενο άλμπουμ με τον Τζακ τον Αντεροβγάλτη (στο “Killer on the loose”), σχεδόν σαν τον Mick Jagger στο “Sympathy for the devil”. Οι πρώτοι στίχοι ήταν διαφορετικοί, με τον Phil να τους αλλάζει στην πορεία, τονίζοντας ή αφαιρώντας εικόνες όπου έκρινε απαραίτητο, κάτι στο οποίο διέπρεπε σύμφωνα με τον Scott Gorham. Μάλιστα, περιγράφει τον θάνατο του πατέρα του, μία μορφή ποιητικής αδείας, τραγικής όμως, μιας και ο ίδιος ο Lynott, σε αντίθεση με τον βιολογικό του πατέρα, θα ζούσε μόνο 5 χρόνια ακόμα.\nO Gorham δεν ήταν και πολύ φίλος με το “Angel of death” παρόλο που έπαιζε το solo και στις τρεις εκδόσεις που κυκλοφόρησαν. Ήταν, ωστόσο, από τα πιο δυνατά, για αυτό και κυκλοφόρησε σαν single στις ΗΠΑ (νο. 38 στα Mainstream Rock Charts). Έγινε βασικό κομμάτι των set list των δύο επόμενων περιοδειών, έδωσε μία κατεύθυνση για το τι θα ακολουθούσε στο αμέσως επόμενο άλμπουμ τους και χρόνια αργότερα διασκευάστηκε από τους VADER και τους GAMMA RAY.\nΧωρίς να θέλω να ακουστώ γλυκανάλατος οφείλω να πω ότι για εμένα προσωπικά, το ομώνυμο τραγούδι, το “Renegade”, αποτελεί αναπόσπαστο μέρος του soundtrack της ζωής μου, θεωρώ πως είναι έντονα βιωματικό και μιλάει λίγο πολύ για όλους μας. O Snowy White έμελλε να φύγει σύντομα από το συγκρότημα, αλλά πριν φρόντισε να αφήσει μία από τις πιο ωραίες συνθέσεις που φέρουν την σφραγίδα των THIN LIZZY. O Lynott είχε ένα αρχικό όραμα για ένα πιο heavy κομμάτι, κάτι στο οποίο παρέπεμπε και ο τίτλος, αλλά τον γοήτευσε η απαλή μελωδία του White, που στο τέλος την κράτησε. Το “Renegade” μπορεί να θεωρηθεί και αυτοβιογραφικό του frontman, γνωστός για τους ορατούς δαίμονες που τον βασάνιζαν εκείνο το διάστημα όπως το αλκοόλ και τα ναρκωτικά, αλλά και για τους αόρατους που έκρυβε με μαεστρία μακριά από τα αδιάκριτα μάτια του κόσμου, ένα πιο τραγικό κομμάτι που ο ίδιος διέκρινε στον εαυτό του και στον κόσμο στον οποίο μεγάλωσε, όπως λέει στους στίχους “I wonder why he cries on the inside, I wonder why he’s a renegade”. Βέβαια δεν το παραδέχτηκε ανοιχτά, λέγοντας σε συνέντευξη του ότι (πέρα από την ευθεία αναφορά στον άγνωστο μοτοσικλετιστή) πηγή έμπνευσης αποτέλεσε το βιβλίο του Γάλλου φιλόσοφου Αλμπέρ Καμύ, «Ο επαναστατημένος άνθρωπος» (1951), σύμφωνα με το οποίο (μεταξύ άλλων) ο καθένας έκρυβε μέσα του έναν εν δυνάμει επαναστάτη. O Gorham, πάντως, επέμενε στην αυτοβιογραφική βάση του τραγουδιού, με μία δόση τύψης που δεν πήρε την ζωή του στα χέρια του νωρίτερα, αφού οι τελευταίοι στίχοι του εν λόγω τραγουδιού αντικατόπτριζε την κάθοδο τους στον Άδη της ηρωίνης (“Oh please, I’m on my begged, bended knees, oh please heed my call, he’s just a boy that has lost his way, he’s just a boy, that’s all”).\nΑκολουθεί το “The pressure will blow” και η κλασική ιστορία αγάπης και εγκατάλειψης στο “Leave this town”, τραγούδια που ο Lynott έγραψε με τον Gorham και κλείνουν την πρώτη πλευρά του “Renegade”. Το τελευταίο, μάλιστα, ήταν ένα «δάνειο» του Phil από τους ΖΖ TOP, κάτι που παραδέχτηκε τελείως ακομπλεξάριστα, λέγοντας ότι ήταν το αγαπημένο του συγκρότημα!\nΤο “Hollywood (down on your luck)” που ξεκινάει την δεύτερη πλευρά είναι ακόμη μία συνεισφορά του Καλιφορνέζου Gorham, του οποίου την οπτική για το πόσο δύσκολο είναι να τα καταφέρεις στο Hollywood και στο Los Angeles, γενικότερα, μεταφέρει μέσα από μία ακόμη ενδιαφέρουσα αφήγηση ο Lynott. Μαζί με το “Angel of death” και το “Renegade” αποτελούν την τριπλέτα του άλμπουμ που ξεχωρίζει, τοποθετώντας τους στο επίπεδο νεότερων, πιο ενθουσιωδών συγκροτημάτων που τότε ξεκινούσαν την καριέρα τους, μέσα από το NWOBHM. Κυκλοφόρησε σαν single (με το “The pressure will blow” ως b‑side), φτάνοντας μέχρι το νο. 24 στα αμερικάνικα Mainstream Rock Charts (ψηλότερα από το “Angel of death”) αλλά πολύ χαμηλά στην Βρετανία, μόλις στο νο. 53, κάτι που θα επηρέαζε σημαντικά την πορεία τους. Το “Hollywood (down on your luck)” διασκευάστηκε, για προφανείς λόγους, από τους WARRANT και τους ADLER’S APPETITE.\nΤο άλμπουμ συνεχίζει με το “No one told him” και το “Fats”, ένα κομμάτι-φόρο τιμής στον jazz μουσικό Fats Waller. Στο ανάλαφρο πνεύμα της παλιότερης τους επιτυχίας “Dancing in the moonlight”, με jazz και funk στοιχεία, έγινε δεκτό με σκεπτικισμό αρχικά από τον Gorham. To επόμενο “Mexican Blood”, περιέχει σαν ιστορία, όλα τα κλισέ ενός καουμπόϊκου δράματος, σύμφωνα με τον Lynott. Το “Renegade” κλείνει με το αξιόλογο “It’s getting dangerous”.\nΟι THIN LIZZY προσπάθησαν να παρουσιάσουν κάτι ισορροπημένο μεταξύ του κλασικού τους ήχου και του πιο σύγχρονου ψηφιακού ήχου που ερχόταν με το New Wave και τα πλήκτρα στο rock. Ακόμα και το artwork του δίσκου ήταν διαφορετικό, χωρίς κάποιο έργο του Jim Fitzpatrick που παραδοσιακά έκανε τα εξώφυλλα τους, αλλά πιο «καλλιτεχνικές» φωτογραφήσεις από τον φωτογράφο μόδας Graham Hughes, στο εξώφυλλο και στο οπισθόφυλλο του δίσκου. Μάλιστα, για κάποιο περίεργο λόγο, ενώ ο Wharton είναι και με την βούλα επίσημο μέλος του συγκροτήματος, απουσιάζει από τις φωτογραφίες στο οπισθόφυλλο!\nΤο “Renegade” κυκλοφόρησε πριν 40 χρόνια, την 15η Νοεμβρίου του 1981. Πήρε καλές κριτικές στην δημοφιλή βρετανική μουσική εφημερίδα “Sounds” και … κάπου εκεί σταμάτησε και η καλή πορεία του. O Brian Downey δήλωνε έκπληκτός από το «ξύλο» που έτρωγε το άλμπουμ δεξιά και αριστερά στον μουσικό τύπο. Πολλοί γκρίνιαζαν για τον Snowy White, ο οποίος δεν θύμιζε σε τίποτα τους εντυπωσιακούς προκατόχους του, Brian Robertson και Gary Moore και ακόμα και στο δεύτερο άλμπουμ του με το συγκρότημα δεν φαινόταν να έχει ενσωματωθεί πλήρως με τους υπόλοιπους. Στη σκηνή, ένας ηγεμονικός Lynott προσπαθούσε να τραβήξει την προσοχή του κοινού, μόνο για να καταρρέει διαλυμένος κάθε βράδυ στα παρασκήνια. Βέβαια, ο πολύς κόσμος δεν μπορούσε να καταλάβει τι γινόταν στα ενδότερα των LIZZY εκείνη την περίοδο. Με τον White να προσπαθεί να επιβιώσει σε ένα κλίμα παρακμής τροφοδοτούμενης από καταχρήσεις και να μην ταιριάζει στο αλήτικο προφίλ των υπόλοιπων, πήρε, άδικα, μερίδιο της ευθύνης για την υποτιθέμενη μουσική δυστοκία των LIZZY. Άλλοι απέδωσαν το κατώτερο των περιστάσεων αποτέλεσμα στον τρόπο γραφής του Lynott, ο οποίος δεν ήταν προσανατολισμένος στο να γράψει ένα κλασικό THIN LIZZY άλμπουμ, με όλα τα χαρακτηριστικά που αγαπούσαν οι fans, αλλά προσπαθούσε με το στανιό να ενσωματώσει πράγματα αταίριαστα μεταξύ τους. Είτε μέσω αυξημένης χρήσης των πλήκτρων (μερικώς ιδέα και του Tsangarides για να ακουστεί πιο «μοντέρνο» το άλμπουμ, χαμηλώνοντας τις κιθάρες των Gorham και White), ή απλά μέσω ανέμπνευστων ιδεών του που μοίραζε ανάμεσα στους LIZZY και στα προσωπικά του άλμπουμ. Το μόνο σίγουρο, πάντως, ήταν πως το βασικό πρόβλημα ήταν οι ατελείωτες καταχρήσεις αλκοόλ και ναρκωτικών από το δίδυμο Lynott/ Gorham. Κάτι το οποίο φάνηκε και στην συνέχεια.\nΤο “Renegade” έφτασε μέχρι το νο. 38 των βρετανικών charts. Καταστροφικό αποτέλεσμα για το συγκρότημα, του οποίου όλες οι κυκλοφορίες από το “Jailbreak” (1976) μέχρι την συλλογή “The adventures of Thin Lizzy” (1981) είχαν όλες μπει στο top-10 του Ηνωμένου Βασιλείου (με εξαίρεση το “Johnny the Fox” που έφτασε στο νο. 11). O Downey πίστευε ότι ήταν κοινό μυστικό στους κόλπους της δισκογραφικής τους, Vertigo Records, ότι οι Lynott και Gorham είχαν σοβαρό πρόβλημα με την ηρωίνη. Ως εκ τούτου, δεν έδειξαν και ιδιαίτερη μέριμνα στο να προωθήσουν το άλμπουμ, κάτι το οποίο φάνηκε και στην άρνηση τους να κυκλοφορήσουν βίντεο κλιπ για το κύριο single του “Renegade”, το “Hollywood (Down on your luck)”. To single που κυκλοφόρησαν πριν το “Renegade”, το “Trouble Boys” (με b‑side το “Memory Pain”) τα πήγε εξίσου χάλια, ανεβαίνοντας μόλις στο νο. 53. Η επιτυχία του άλμπουμ ήταν ανάλογη των προ-“Jailbreak” εποχής, όταν το “Fighting” (1975) είχε φτάσει μόνο μέχρι το νο. 60 των charts στο Ηνωμένο Βασίλειο.\nΗ περιοδεία για το “Renegade” φαινόταν περισσότερο υποσχόμενη, τουλάχιστον. Μετά τις εμφανίσεις τους επί βρετανικού εδάφους τον Νοέμβρη και τον Δεκέμβρη του ’81, ο πρώτος που προσγειώθηκε ανώμαλα ήταν ο Scott Gorham. Κάθε βραδιά ήταν ένα μαρτύριο για αυτόν, καθώς προσπαθούσε να βρει και να σουτάρει ηρωίνη σαν τρελός. Εκεί είπε στον Lynott για πρώτη φορά ότι πρέπει να αναβάλλουν την περιοδεία, διότι δεν θα την έβγαζε καθαρή. O Phil, παρόλαυτα είχε τον τρόπο του να τον μεταπείσει. Για λίγο τουλάχιστον, μέχρι την εμφάνισή τους στο Πόρτο της Πορτογαλίας, τον Μάρτιο του 1982. O Gorham ήταν τόσο χάλια (σε κωματώδη κατάσταση, σύμφωνα με τον Downey) που δεν υπήρχε η παραμικρή περίπτωση να ανέβει στην σκηνή. Επίσημα, η εξήγηση που δόθηκε ήταν «εξάντληση». Η περιοδεία συνεχίστηκε με τους LIZZY ως τετράδα (ξανά) με μείον ένα κιθαρίστα, καθώς ο Gorham επέστρεψε στο Λονδίνο για να αναρρώσει. Η μεταβολή του προγράμματος της περιοδείας έσπρωξε αργότερα κάποιες εμφανίσεις στην Βρετανία για τον Απρίλιο του ’82, μόνο που πλέον η Vertigo έχασε κάθε ενδιαφέρον για το “Renegade”, ειδικά μετά την αποτυχία του “Hollywood (Down on your luck)” να μπει στο βρετανικό top-40 των singles charts. Το καλοκαίρι, το δράμα του “Renegade” ολοκληρώθηκε με την φυγή του Snowy White από το συγκρότημα.\nΘα μπορούσε κάποιος να πει ότι το “Renegade” ήταν ένα μεταβατικό άλμπουμ, που θα μπορούσε να δώσει νέα πνοή στους LIZZY, κάτι που έγινε με τον επόμενο (και δυστυχώς τελευταίο) δίσκο τους, το θρυλικό “Thunder and lightning” (1983), με τον θεό John Sykes στην κιθάρα. Δυστυχώς, καθυστέρησαν πολύ να αναλάβουν δράση και να πάρουν την κατάσταση πίσω στα χέρια τους. Ως αποτέλεσμα, ο Gorham, δεν θυμάται και τα καλύτερα από εκείνες τις μέρες, σε αντίθεση με τον White που θεωρεί το “Renegade” ως ανώτερο του “Chinatown”. Τώρα, για την αντίδραση των fans, την πιο σωστή κουβέντα την είχε πει ο Phil σε μία συνέντευξη του, ότι «το συγκρότημα βρίσκεται πάντα αντιμέτωπο με ένα δίλημμα…τα τραγούδια δεν αλλάζουν αρκετά γρήγορα για τους κριτικούς και αλλάζουν πολύ γρήγορα για τους fans”. Πιστεύω ότι αν ακούσετε λίγο πιο προσεκτικά το “Renegade” θα ακούσετε ένα υποτιμημένο άλμπουμ και ένα περήφανο συγκρότημα σε μία μετάβαση όπου έχασε το τραίνο από δικά του λάθη και μόνο, ενώ θα μπορούσε να προσφέρει τόσα πολλά, όχι μόνο στους παλιούς οπαδούς του αλλά και στην νεότερη γενιά που ξεπρόβαλε στην αρχή της συναρπαστικότερης δεκαετίας για το hard rock και το heavy metal.\nTags: Brian Downey, Darren Wharton, hard rock, Phil Lynott, Scott Gorham, Snowy White, Thin Lizzy\nPrevious Post ANNIHILATOR: Νέο μουσικό βίντεο για το επανηχογραφημένο "Downright dominate"\nNext Post "The Templars of Steel - 15 underrated songs and other stories"


FINAL-8 ΕΦΗΒΩΝ (2η ημέρα)\nΠρώτη νίκη για τον ΙΕΚ ΞΥΝΗ, «2 στα 2» για ΑΕΣΧ Πυλαίας, Φίλιππο Βέροιας, Πανελλήνιο και πρόκριση στην Β΄φάση. Ο ΙΕΚ ΞΥΝΗ πήρε το ματς πρόκρισης κόντρα στον ΓΑΣ Καματερού, ενώ ο Πανελλήνιος νίκησε άνετα τον Φίλιππο.\nΣτο πρώτο ματς της δεύτερης ημέρας ο ΙΕΚ ΞΥΝΗ Ν.Ι. επικράτησε 37-16 του ΑΟ Κοζάνης, σημειώνοντας την πρώτη του νίκη. Στο δεύτερο παιχνίδι η ΑΕΣΧ Πυλαίας νίκησε 31-18 τον ΓΑΣ Καματερού -ανεβάζοντας την αποδοσή της στο δεύτερο ημίχρονο- και έγινε η πρώτη ομάδα που προκρίθηκε στην επόμενη φάση, μεταφέροντας μάλιστα δύο πόντους. Στο τρίτο παιχνίδι της ημέρας ο Φίλιππος επικράτησε 25-20 της ΧΑΝΘ και... έκλεισε θέση για την επόμενη φάση. Στο παιχνίδι που ολοκλήρωσε τους πρωϊνούς αγώνες ο Πανελλήνιος επιβλήθηκε 34-25 του ΓΣ Χανίων και πέρασε στην επόμενη φάση.


Αυτός δεν είναι ένας κλασικός αστρολογικός συνδυασμός, αλλά επειδή έχετε κάποια κοινά, ίσως μπορέσετε να κάνετε τη σχέση αυτή να δουλέψει. Ίσως έχετε κάποιους πλανήτες στους χάρτες σας που να σχετίζονται όμορφα ο ένας με τον άλλον.\nΟ Αιγόκερως και ο Ζυγός είναι θεμελιώδη ζώδια, έτσι και στους δύο αρέσει να κινούν τα νήματα καθώς και οι αλλαγές. Ο Ζυγός έχει κυβερνήτη την Αφροδίτη η οποία δείχνει με λεπτότητα τη δύναμή του. Με την γοητεία τους αυτή οι Ζυγοί είναι γνωστό πως έχουν τη δύναμη πίσω από κάθε θρόνο.\nΆλλο ένα πρόβλημα είναι πως ο Ζυγός δεν είναι τόσο πρακτικός και προσγειωμένος όπως εσείς. Είστε συγκεντρωμένοι, φιλόδοξοι και αποφασιστικοί. Ο Ζυγός σύντροφός σας φαίνεται πως είναι εκτός χρόνου και ίσως να μην έχει την ίδια ανάγκη για μία ισχυρή και σταθερή βάση. Ίσως νιώσετε πως αρνείται να χρησιμοποιήσει τα έμφυτα ταλέντα του. Εν καιρώ, όταν η ζωή προσθέσει περισσότερες ευθύνες στους ώμους σας, αυτό μπορεί να σας δημιουργήσει απογοήτευση ή θυμό.\nΣεξουαλικά, είστε σε πολύ καλό σημείο. Ενώ ο Ζυγός είναι περισσότερο πνευματώδης παρά σωματικός, μπορείτε εύκολα να τον φτάσετε στην κορύφωση. Το καλό σεξ δεν αποτελεί πρόβλημα για εσάς τους δύο! Οι Ζυγοί είναι γνωστοί για τη διατήρηση του καλού τους παρουσιαστικού μέχρι μεγάλη ηλικία, έτσι δεν χρειάζεται να ανησυχείτε μήπως η εμφάνιση του συντρόφου σας αρχίσει να αλλάζει αισθητά.\nΑκόμα και μετά από πολλά χρόνια γάμου, ο κυβερνήτης του συντρόφου σας, η Αφροδίτη, θα συνεχίσει να φλερτάρει μαζί σας και να κρατά τη φωτιά του πάθους σας άσβεστη.\nΑυτός ο συνδυασμός έχει 50% πιθανότητες επιτυχίας. Αν και ο ένας θα θέτετε εμπόδια στον άλλον, αν κινηθείτε αργά θα καταφέρετε να νιώσετε καλύτερα ο ένας με τον άλλον. Στο τέλος θα αποφασίσετε πως ο Ζυγός είναι ο κατάλληλος για εσάς. Ίσως έχετε και τους σωστούς πλανήτες στις σωστές θέσεις και αποφύγετε αρκετά προβλήματα.


Η ΔΥΝΑΜΗ ΜΙΑΣ ΛΕΞΗΣ — ЮНПРЕСС\nΗ ΔΥΝΑΜΗ ΜΙΑΣ ΛΕΞΗΣ\nΤης Ολέσιγια Παβλένκο, στις 22 ΜΑΡΤΙΟΥ 2019\nΗ τάση των ανθρώπων να αναζητούν εξουσία και να τη λατρεύουν τυφλά δεν είναι νέα. Η κυκλική ιστορία δεν επιτρέπει στην ανθρωπότητα να σπάσει τον φαύλο κύκλο και να επιτύχει την απόλυτη αλήθεια. Ωστόσο, είναι περίεργο ότι η παγκόσμια αναγνώριση και η φήμη, ή η «κοινωνική θέση», ανυψώνουν αυτόματα ένα άτομο σε σχέση με άλλα, μετατρέποντας τα λόγια του σε ένα αναμφισβήτητο και αποδεδειγμένο γεγονός.\nΈνας ευπαρουσίαστος άνθρωπος με λευκό σακάκι που μιλάει από την οθόνη της τηλεόρασης μπορεί εύκολα να ξεγελάσει ένα άτομο που δεν είναι πολύ εξοικειωμένο με αυτόν τον τομέα, λέγοντας ξεκάθαρες ανοησίες χρησιμοποιώντας επιστημονική ορολογία. «Το σύνδρομο του Δρ. Φοξ» — είναι το επίσημο όνομα μιας από τις πιο απερίσκεπτες αυταπάτες του ανθρώπου στην καθημερινή ζωή, όταν το σημαντικότερο δεν είναι το νόημα των λεγομένων, αλλά το ποιος τα είπε. Η πρακτική της ενεργής επίκλησης σε συγγραφείς, φιλοσόφους και άλλους εξέχοντες ανθρώπους είναι επίσης ευρέως διαδεδομένη, χωρίς την επίγνωση της σημασίας της έκφρασης. Έτσι, στα κοινωνικά δίκτυα, συχνά σε ένα όμορφο υπόβαθρο, εκδίδονται διάφορες «σοφίες» σε ομάδες με ένα πομπώδες όνομα και οι άνθρωποι αυτό-επιβεβαιώνονται απομνημονεύοντάς τα, φανταζόμενοι εαυτούς πολιτισμένους και μορφωμένους. Το θέμα είναι ότι ένας απλός ηθοποιός, μεταμφιεσμένος ως επιστήμονας καθηγητής με ανάλογο παρουσιαστικό, μπορεί να εμπνεύσει την εμπιστοσύνη οποιουδήποτε ατόμου. Αυτό που συνέβη στις αρχές της δεκαετίας του ’70, όταν στην Ιατρική Σχολή του Πανεπιστημίου της Καλιφόρνιας, ο ηθοποιός παρουσίασε τον εαυτό του ως επιστήμονας στους μαθητές, ο οποίος μιλούσε με αυτοπεποίθηση για πράγματα που δεν γνώριζε. Το πιο σημαντικό είναι ότι ακόμη και οι φοιτητές τον πίστευαν.\nΗ δύναμη της λέξης είναι αδιανόητη. Λίγοι άνθρωποι καταλαβαίνουν πραγματικά το τίμημα που θα πρέπει να πληρώσουν για μια πρόχειρα ειπωμένη φράση, για κάθε παρανοημένη και ανόητη σκέψη. Δίνοντας προτεραιότητα στην αξία των πράξεων πάνω από τις λέξεις, ξεχνάμε ότι αυτό που έχει ειπωθεί μερικές φορές δημιουργεί αυτό που έχει γίνει.


5/12/2017: ΣΥΜΜΕΤΟΧΗ ΜΑΘΗΤΩΝ ΤΟΥ ΔΗΜΟΤΙΚΟΥ ΤΗΣ ΣΧΟΛΗΣ ΜΑΣ ΣΤΗΝ ΗΜΕΡΙΔΑ ΚΛΑΣΣΙΚΟΥ ΑΘΛΗΤΙΣΜΟΥ\nΠαρασκευή, 15 Δεκεμβρίου 2017 15:49\nΣτo πλαίσιο του μαθήματος της Φυσικής Αγωγής και των αθλητικών εξωσχολικών δραστηριοτήτων της Σχολής μας, προγραμματίστηκε η συμμετοχή μαθητών μας στην ημερίδα Κλασσικού Αθλητισμού, που διοργανώθηκε από τη Διεύθυνση Πρωτοβάθμιας Εκπαίδευσης Β’ Αθήνας, την Τρίτη 5 Δεκεμβρίου 2017, στο Δημοτικό στάδιο «ΙΚΑΡΟΣ» της Ν. Ιωνίας. Οι μαθητές και οι μαθήτριες–αθλητές μας εκπροσώπησαν επάξια το σχολείο και αγωνίστηκαν στο πλαίσιο της ευγενούς άμιλλας και του «ευ αγωνίζεσθαι», σημειώνοντας καλές επιδόσεις. Επίσης, γνώρισαν μέσα από τους αγώνες τη χαρά της συμμετοχής, της προσπάθειας του συναγωνισμού και της υπέρβασης. Τα αγωνίσματα που συμμετείχαν οι μαθητές και οι μαθήτριές μας ήταν: δρόμος 60 μ., δρόμος 1000 μ. και ρίψη Vortex.\nΣτον δρόμο των 60 μ., σημαντική επίδοση πέτυχε ο μαθητής μας Ζώτος –Τσόκας Φίλιππος, που κατέκτησε την 3η θέση. Στην ομάδα, επίσης, συμμετείχαν οι εξής:\nΑποστολάκος Γεώργιος (vortex), Λάβδας Διονύσης (vortex), Κουρέας Παναγιώτης (vortex), Ζερβούδη Σοφία (vortex), Παπαρίδης Λάζαρος (60μ), Βουρνέλης Κωνσταντίνος (60μ), Βουρνέλης Αντόνιο (60μ), Καρρά Σοφία (60μ), Γράβαρη Έρρικα (60μ), Μαγγιώρου Σεμίνα (60μ), Κώστα Μαρία-Στέλλα (60μ), Λουκόπουλος Κωνσταντίνος (1000μ), Σεμιτέκολος Γιάννης (1000μ), Παππάς Φοίβος (1000μ), Λυκομήτρου Όλγα (1000μ), Καρύδη Ηλέκτρα (1000μ), Ασωνίτου Ελεωνόρα (1000μ).\n4/12/2017: Δράση φιλαναγνωσίας της Ε΄ τάξης\nΔευτέρα, 18 Δεκεμβρίου 2017 07:05\nΤη Δευτέρα 4 Δεκεμβρίου,, δάσκαλοι και μαθητές της Ε΄ τάξης της Σχολής μας είχαμε τη χαρά και την τιμή να γνωρίσουμε από κοντά τη γνωστή παραμυθού, κ. Λίλη Λαμπρέλλη, και να απολαύσουμε τη γοητευτική αφήγηση λαϊκών παραμυθιών, συνοδεία ζωντανής μουσικής.\nΘα μας μείνει αξέχαστη η ονειρική αφήγησή της μέσα από τα λαϊκά παραμύθια , που είναι «λόγια πολλών ανθρώπων» και μεταφέρουν την ίδια τη ζωή μέσα από εικόνες, συγκινήσεις και συναισθήσεις.\nΗ ΖΩΓΡΑΦΙΚΗ ΤΕΧΝΗ ΣΤΟ ΝΗΠΙΑΓΩΓΕΙΟ\nΗ επαφή των παιδιών με τα έργα τέχνης και η διδασκαλία των εικαστικών τεχνών αποτελεί μια δραστηριότητα, η οποία κινητοποιεί τη φαντασία, τη γνώση, το συναίσθημα, τη δεξιότητα.\nΤα παιδιά του Νηπιαγωγείου μας είχαν την ευκαιρία να γνωρίσουν έργα σπουδαίων ζωγράφων και να εξοικειωθούν με την τέχνη αυτή.\n- Να γνωρίσουν έργα μεγάλων ζωγράφων, να τα παρατηρήσουν, να παίξουν με αυτά, να δημιουργήσουν και να εκφραστούν προφορικά –σωματικά – κινητικά - καλλιτεχνικά.\n- Να καλλιεργήσουν την αισθητική τους αντίληψη, να αναπτύξουν την κριτική τους σκέψη και την ικανότητα συγκέντρωσης, να πειραματιστούν, να συνεργαστούν και να αναζητήσουν λύσεις.\n- Να αυτοσχεδιάσουν, να καλλιεργήσουν τον λόγο και τη φαντασία τους, δημιουργώντας δικές τους ιστορίες από τα έργα τέχνης.\n- Να έρθουν σε επαφή με νέες τεχνικές και πρωτότυπα υλικά που θα τους προσφέρουν νέες εκφραστικές δυνατότητες.\nΔραστηριότητες που υλοποιήθηκαν\n- Διαφορετικά είδη γραμμών (κάθετες, οριζόντιες, ευθείες, καμπύλες).\nΠαρατηρήσαμε έργα του Piet Montrian, ο οποίος αγαπούσε πολύ τις κάθετες και οριζόντιες γραμμές. Εμπνευστήκαμε από τους πίνακές του και δημιουργήσαμε το δικό μας έργο τέχνης.\n- Σαν τους μεγάλους ζωγράφους που πειραματίζονται με τις πολλές και διαφορετικές αποχρώσεις, έτσι και τα παιδιά γνώρισαν τα βασικά χρώματα\n( κόκκινο, κίτρινο, μπλε) και δημιούργησαν νέα, συμπληρωματικά χρώματα , αναμειγνύοντας δύο άλλα.\nΑνακαλύψαμε τα βασικά σχήματα (κύκλος, τετράγωνο, ορθογώνιο, τρίγωνο) και παρατηρήσαμε έργα του Wassily Kandinsky, ο οποίος χρησιμοποιύσε τον κύκλο στους πίνακές του. Φτιάξαμε κι εμείς τον δικό μας πίνακα, με διαφορετικούς κύκλους πασπαλισμένους με …ζάχαρη!\n- Ανακαλύψαμε τα στερεά γεωμετρικά σχήματα (κύβος, πυραμίδα, σφαίρα, κώνος) και γνωρίσαμε τον Pablo Picasso και το ρεύμα του «κυβισμού». Δημιουργήσαμε κι ένα δικό μας πίνακα-αντίγραφο του Picasso!\n- Μάθαμε για το καλλιτεχνικό ρεύμα του Πουαντιγισμού, όπου τα χρώματα δεν αναμειγνύονται αλλά τοποθετούνται μεμονωμένα, κουκίδα-κουκίδα. Με αφορμή την επέτειο της 28ης Οκτωβρίου και τονίζοντας την αξία της ειρήνης στον κόσμο, κάθε παιδί δημιούργησε , με αυτήν την τεχνοτροπία, «Το περιστέρι της ειρήνης» του Pablo Picasso.\n- Γίναμε « ζωντανά έργα τέχνης»! Πώς; Δραματοποιώντας και αναπαριστώντας το περιεχόμενο των έργων!\n- Η ενότητα «Τέχνη» ολοκληρώθηκε με τα έργα του Paul Klee, ο οποίος αγαπούσε ιδιαίτερα τα γεωμετρικά σχήματα! Εμπνευστήκαμε από τα έργα του και κάθε παιδί συνέθεσε τη δική του… σχηματούπολη!\n- Επισκεφτήκαμε το « Θέατρο Ημέρας» και παρακολουθήσαμε το εκπαιδευτικό πρόγραμμα «Με χρώματα και Σχήματα».\nΜε χρώματα, μουσικές και θεατρικά παιχνίδια, τα παιδιά ανακάλυψαν τη χαρά της δημιουργίας.\nΗ ολοκλήρωση της ενότητας «Η Τέχνη της ζωγραφικής» πρόσφερε στα παιδιά πλούσια ερεθίσματα, ενεργοποίησε τη φαντασία και τη δημιουργικότητά τους και τους έδωσε την ευκαιρία να αναπτύξουν προσωπική σχέση με τον πολιτισμό και τα έργα του!\n24,25 KAI 26/11/17: ΣΥΜΜΕΤΟΧΗ ΜΑΘΗΤΩΝ ΤΟΥ ΛΥΚΕΙΟΥ ΣΤΟ ΣΥΝΕΔΡΙΟ ACSTAC\nΠέμπτη, 14 Δεκεμβρίου 2017 10:48\nΣτις 24, 25 και 26 Νοεμβρίου 2017 διεξήχθη, στο Κολλέγιο Anatolia στη Θεσσαλονίκη, το 6οΜαθητικό Συνέδριο Επιστήμης και Τεχνολογίας ACSTAC, στο οποίο συμμετείχαν ενεργά 21 μαθητές και μαθήτριες της Β’ και Γ’ Λυκείου της Σχολής μας. Στο πλαίσιο του Συνεδρίου, οι μαθητές εκπόνησαν εργασίες σε θέματα Βιολογίας και Φυσικής, τις οποίες παρουσίασαν, είτε με προφορική παρουσίαση είτε σε μορφή poster.\nΟι τίτλοι των εργασιών ήταν:\n“Επιγενετική: Η Γέννηση του Φωτόσπαθου”,\n“Η Μαύρη Σπείρα της Φυσικής”,\n“Όνειρα: Λειτουργία Αποκατάστασης της Ομοιόστασης ή Προϊόν της Εξελικτικής Πορείας του Ανθρώπου”,\n“Φύκια για Χρωματιστές Κορδέλες”,\n“Η Βιοτεχνολογία στην Υπηρεσία της Έβδομης Τέχνης και....της Ζωής”,\n“Δελφίνια: Νοήμονα Υδρόβια Θηλαστικά με Θεραπευτικές Ικανότητες;”,\n“Αγαπάει η Καρδιά ή ο Εγκέφαλος; Ανθρώπινα Όργανα «Αποτυπώνουν» Συναισθήματα”.\nΠέρα από την παρουσίαση της δουλειάς τους, οι μαθητές είχαν την ευκαιρία να παρακολουθήσουν τις εργασίες μαθητών άλλων σχολείων καθώς και διαλέξεις από καταξιωμένους επιστήμονες όπως και να συμμετάσχουν σε εργαστήρια που πραγματοποιήθηκαν κατά τη διάρκεια του Συνεδρίου.\nΗ παρουσία των παιδιών μας ήταν άψογη, ενώ η εργασία της μαθήτριας της Γ’ Λυκείου, Ελένης Κουμάντου, με τίτλο “Φύκια για Χρωματιστές Κορδέλες”, απέσπασε το δεύτερο βραβείο poster.\nΗ εμπειρία αυτή θα αποτελέσει ένα ισχυρό εφόδιο για την μετέπειτα πορεία τους.\nΤετάρτη, 13 Δεκεμβρίου 2017 19:27\nΉρθε ο Δεκέμβριος! Πώς και πώς τον περιμέναμε…Ο πιο αγαπημένος μας μήνας! Κουβαλά στην αγκαλιά του το χριστουγεννιάτικο δέντρο, τα δώρα, τα τραγούδια και τη γιορτινή διάθεση! Στο Νηπιαγωγείο μας, για να τον καλωσορίσουμε, ντύσαμε το σχολείο μας γιορτινά! Η αντίστροφη μέτρηση έχει αρχίσει\nΠΡΟΓΡΑΜΜΑ ΚΟΙΝΩΝΙΚΗΣ ΚΑΙ ΣΥΝΑΙΣΘΗΜΑΤΙΚΗΣ ΑΓΩΓΗΣ ΣΤΟ ΝΗΠΙΑΓΩΓΕΙΟ\nΤετάρτη, 13 Δεκεμβρίου 2017 20:28\nΓια άλλη μια χρονιά, πραγματοποιείται στο Νηπιαγωγείο μας το Πρόγραμμα Κοινωνικής και Συναισθηματικής Αγωγής. Η πρώτη θεματική ενότητα του Προγράμματος, « Επικοινωνία», ολοκληρώθηκε. Ακολουθούν οι στόχοι που θέσαμε καθώς και η διαδικασία που ακολουθήσαμε. ¬ Κατά την πρώτη συνάντηση, τα παιδιά συζήτησαν, συμφώνησαν και «υπέγραψαν» το συμβόλαιο της ομάδας, το οποίο καθορίζει τους κανόνες λειτουργίας των ομάδων αλλά και τη συμπεριφορά σε αυτές.\nΠ.χ. Περιμένω τη σειρά μου για να μιλήσω, όλες οι γνώμες ακούγονται, συνεργάζομαι με τα μέλη της ομάδας μου κ.ά.\nΑφού καταγράψαμε τους κανόνες, τα παιδιά τους «υπέγραψαν».\n¬ Οι στόχοι της θεματικής ενότητας «Δεξιότητες Επικοινωνίας» είναι:\n- Οι μαθητές να συνειδητοποιήσουν τα βασικά στοιχεία της επικοινωνίας ( πομπός, μήνυμα, δέκτης)\n- Να συνειδητοποιήσουν τους τρόπους και τα μέσα της επικοινωνίας\n- Να διακρίνουν τη λεκτική από τη μη λεκτική επικοινωνία.\nΔραστηριότητες – Παιχνίδια - Εμπόδια στην επικοινωνία\nΤα παιδιά χωρίστηκαν σε τρεις ομάδες. Η ομάδα «Πομπός» προσπαθούσε να επικοινωνήσει με την ομάδα «Δέκτης», αλλά η ομάδα «Παράσιτα» προσπαθούσε – με κάθε τρόπο – να εμποδίσει τη μεταφορά του μηνύματος.\n- Η χώρα των μίμων Την ομάδα επισκέφτηκε ο κ. «Αμιλητάκης» από τη χώρα των Μίμων. Ο κ. Αμιλητάκης δε χρησιμοποιεί τον προφορικό λόγο για να επικοινωνήσει, αλλά τη γλώσσα του σώματος. Στη συνέχεια, ήταν η σειρά των παιδιών να μεταφέρουν μηνύματα στους συμμαθητές τους με παντομίμα.\n- Χαλασμένο τηλέφωνο Τα παιδιά έπρεπε να μεταφέρουν ένα μήνυμα λεκτικά ή μη λεκτικά με τέτοιον τρόπο, ώστε να φτάσει με επιτυχία στον τελευταίο αποδέκτη.\n- Κατασκευή Τα παιδιά έφτιαξαν ένα παιχνίδι επικοινωνίας, για να παίζουν στο σπίτι, το « Βρες τη λέξη με παντομίμα».\nΗ επόμενη θεματική ενότητα, με την οποία θα ασχοληθούμε, είναι : « Αυτοαντίληψη- Αυτοεκτίμηση».\n09-12-17 : TO ΦΙΛΑΝΘΡΩΠΙΚΟ BAZAR ΤΗΣ ΕΛΛΗΝΟΓΑΛΛΙΚΗΣ ΣΧΟΛΗΣ ΟΥΡΣΟΥΛΙΝΩΝ\nΤετάρτη, 13 Δεκεμβρίου 2017 06:42\nΤο Σάββατο 9 Δεκεμβρίου 2017, πραγματοποιήθηκε στους χώρους του Δημοτικού μας, το Χριστουγεννιάτικο Bazar όλων των βαθμίδων της Σχολής μας, ένα ολοήμερο πανηγύρι αγάπης, χαράς και προσφοράς.\nΚατασκευές, παιχνίδια, escape room, κυνήγι θησαυρού, διαγωνισμοί, τραγούδια … μεταμόρφωσαν το θέατρο, τις τάξεις και την αυλή μας. Γλυκές λιχουδιές και κρέπες με σοκολάτα μαζί με ζεστά ροφήματα μάς καλοδέχτηκαν το πρωί και στη συνέχεια, τα κάρβουνα πήραν φωτιά για να ετοιμάσουν το μεσημεριανό μας !\nΜικροί και μεγάλοι, γονείς και εκπαιδευτικοί, διοικητικό και τεχνικό προσωπικό, απόφοιτοι, φίλοι, όλοι μαζί είχαμε την ευκαιρία να ζήσουμε το σχολείο μας με έναν διαφορετικό τρόπο, να προσθέσουμε όμορφες αναμνήσεις στη σχολική μας ζωή και να κάνουμε μικρά, αλλά υπέροχα πράγματα με τεράστια αγάπη και πολλά χαμόγελα, για να μεταδώσουμε το δικό μας μήνυμα ανθρωπιάς και αλληλεγγύης.\n9.12.2017: ΦΙΛΑΝΘΡΩΠΙΚΟ BAZAR ΕΛΛΗΝΟΓΑΛΛΙΚΗΣ ΣΧΟΛΗΣ ΟΥΡΣΟΥΛΙΝΩΝ\nΤρίτη, 28 Νοεμβρίου 2017 21:40


Australian Open: Αποκλεισμός για τον Σβάρτσμαν, χαλαρά ο Ρούμπλεβ '); });\nΚΩΣΤΑΣ ΧΟΛΙΔΗΣ 20.01.2022 | 05:36\nΟι εκπλήξεις συνεχίζονται στο Australian Oepn αφού ο Ο΄Κόνελ πέταξε εκτός συνέχειας τον Ντιέγκο Σβάρτσμαν. Εύκολη πρόκριση για τον Ρούμπλεβ.\nΘύμα έκπληξης έπεσε και ο Ντιέγκος Σβάρτσμαν. Το Νο13 του ταμπλό ηττήθηκε 3-0 σετ από τον Κρίστοφερ Ο'Κόνελ και έμεινε εκτός συνέχειας στο Australian Open.\nΤο Νο175 της Παγκόσμιας κατάταξης πήρε το πρώτο σετ στο τάι μπρέικ 7-6 (6) και τα δύο επόμενα με 6-4, 6-4 για να φτάσει σε μια μεγάλη νίκη. Στην αντίπερα όχθη ο Αργεντινός βρέθηκε σε κακή ημέρα.\nΟλοκλήρωσε τον αγώνα έχοντας 27 winners για 34 αβίαστα λάθη, ενώ ο αντίπαλός του είχε ισορροπία στο παιχνίδι του έχοντας από 44 πόντους και στους δύο τομείς.\nΚλειδί της αναμέτρησης ήταν πως ο Σβάρτσμαν δεν βρήκε ποτέ αντίδοτο στα σερβίς του 27χρονου Αυστραλού ο οποίος πήρε επτά άσους και γενικότερα δυσκόλεψε τον Αργεντινό.\nΣε αντίθεση με τον Σβάρτσμαν, ο Ρούμπλεβ είχε ένα εύκολο πρωινό. Ο Ρώσος (Νο5) χρειάστηκε κάτι λιγότερο από δύο ώρες για να κάμψει την αντίσταση του Μπεράνκις με 6-4, 6-2, 6-0.


Απότομη αλλαγή του καιρού τις επόμενες μέρες - Η πρόγνωση Αρναούτογλου | Madata.GR\n03 Σεπτεμβρίου 2019 - 21:00\nΑπότομη αλλαγή του καιρού τις επόμενες μέρες - Η πρόγνωση Αρναούτογλου\nΑλλάζει ο καιρός τις επόμενες μέρες σύμφωνα με όσα προβλέπει ο Σάκης Αρναούτογλου. Για την Τετάρτη (4/9) δεν αναμένεται κάποια σημαντική μεταβολή, ωστόσο τα πράγματα θα αρχίσουν να είναι διαφορετικά από την Πέμπτη. Η χώρα θα έχει ηλιοφάνεια στις περισσότερες περιοχές, αλλά στα ορεινά θα υπάρξει έντονη συννεφιά και δεν αποκλείεται να σημειωθούν κάποιες σποραδικές καταιγίδες. Το σκηνικό θα παραμείνει ίδιο και την Παρασκευή. Οι άνεμοι θα έχουν μια μικρή πτώση, ενώ η θερμοκρασία δεν θα ξεπεράσει τους 33 βαθμούς.\nΤο σκηνικό του καιρού θα αλλάξει το Σάββατο. Σύμφωνα με τον Σάκη Αρναούτογλου τα σύννεφα θα καλύψουν μεγάλο μέρος της χώρας. Δεν αποκλείεται να υπάρξουν κάποιες βροχές, ειδικότερα στα ορεινά τμήματα της χώρας. Πάντως αυτά τα φαινόμενα θα εξασθενήσουν την Κυριακή.


ΟΥ ΤΙ ΔΑΝΟΣ: Οι δειλοί σβήνουν τα δικά σου όνειρα\nΣίγουρα τους άντρες τους κάνουν οι πράξεις και όχι τα λόγια.\nΈτσι είχα μάθει τουλάχιστον, από το σπίτι μου, στην συνέχεια απλώς απογοητεύτηκα.\nΤι σημαίνει άνδρας δηλαδή;\nΟ ορισμός δεν πρέπει να είναι συνώνυμος με αυτόν που βάζει την ουρά κάτω από τα σκέλια όταν καλείται να πάρει σημαντικές αποφάσεις.\nΆντρας είναι ο ρωμαλέος αυτός που «βιάζει» τα πάντα γύρω του για να σε κάνει ευτυχισμένη.\nΑλλά τελικά εν έτη 2012 οι άνδρες κοιτάνε τη βόλεψη τους και μόνο και στα δύσκολα οπισθοχωρούν.\nΑλλά το τρένο αρχίζει και κινείται και σε λίγα λεπτά ο σταθμός χάνεται και μαζί με αυτόν χάνονται με μιας όνειρα, προσδοκίες, επιθυμίες...επειδή αυτός που μέχρι πριν λίγα λεπτά σου έταζε τον ουρανό με τα άστρα ξαφνικά παραδέχθηκε έμμεσα πως είναι λίγος για σένα.\nΚαι εσύ τώρα μόνη...σε ένα ταξίδι που δεν έχει επιστροφή.\nΤο μόνο σίγουρο είναι ότι δεν θα γυρίσεις ποτέ πίσω, σε αυτόν που δεν ανέβηκε ποτέ στο τρένο και σου τσαλάκωσε με τη δειλία του τη ψυχή σου.\nΤου εύχεσαι καλή τύχη και καλή ζωή, αφού συνεχίζεις πλέον μόνη αναζητώντας το εαυτό σου...


Αίγυπτος: Επτά στρατιώτες νεκροί από έκρηξη βόμβας – THE PAPER\nΑίγυπτος: Επτά στρατιώτες νεκροί από έκρηξη βόμβας\nΤέσσερις τραυματίστηκαν στη χερσόνησο του Σινά\nΕπτά Αιγύπτιοι στρατιώτες έχασαν τη ζωή τους και τέσσερις τραυματίστηκαν την Κυριακή όταν εξερράγη βόμβα τη στιγμή που τα οχήματα στα οποία επέβαιναν περνούσαν από το σημείο όπου είχε τοποθετηθεί στη χερσόνησο του Σινά, όπως δήλωσαν αξιωματούχοι των υπηρεσιών ασφαλείας της Αιγύπτου.\nΑφότου ο πρώην επικεφαλής των ενόπλων δυνάμενων και νυν πρόεδρος Αμπντέλ Φατάχ Αλ Σίσι ανέτρεψε τον ισλαμιστή προκάτοχό του, Μοχάμεντ Μόρσι, τον Ιούλιο του 2013, οι τζιχαντιστικές οργανώσεις έχουν πολλαπλασιάσει τις επιθέσεις εναντίον των δυνάμεων επιβολής της τάξης.\nΟι οργανώσεις αναφέρουν ότι προβαίνουν σε αυτές τις ενέργειες σε αντίποινα για την αιματηρή καταστολή σε βάρος των υποστηρικτών του κ. Μόρσι που εξαπέλυσε ο κρατικός μηχανισμός μετά την εκδίωξή του από την εξουσία.\nΟι στρατιώτες που σκοτώθηκαν ανήκαν σε μονάδα στην οποία έχει ανατεθεί η φρούρηση αγωγού μεταφοράς φυσικού αερίου.\nΑίγυπτος: Ισλαμιστική οργάνωση ανέλαβε την ευθύνη για την επίθεση στο Σινά Δεύτερη μέρα των προεδρικών εκλογών στην Αίγυπτο Νεκροί έξι αστυνομικοί από έκρηξη βόμβας στο Σινά\nαίγυπτοςΑμπντέλ Φατάχ αλ-ΣίσιβόμβαΜοχάμεντ ΜόρσιΣινάστρατιώτεςτζιχαντιστικές οργανώσεις


Zorg en Zekerheid Leiden ζωντανά αποτελέσματα, πρόγραμμα και σκορ - Μπάσκετ - SofaScore\nZorg en Zekerheid Leiden ζωντανά αποτελέσματα, πρόγραμμα και σκορ - Μπάσκετ\nΤώρα παίζει στηνDBL\nΣχετικά με Zorg en Zekerheid Leiden\nZorg en Zekerheid Leiden ζωντανά αποτελέσματα (και ζωντανή μετάδοση, live streaming βίντεο του αγώνα), πρόγραμμα και αποτελέσματα από όλα τα basketball πρωταθλήματα που έπαιξε η Zorg en Zekerheid Leiden. Zorg en Zekerheid Leiden αγωνίζεται στον επομενο αγωνα στις 20 Ιαν 2021 εναντίον Basketball Academie Limburg στο DBL.\nΌταν ο αγώνας ξεκινά, θα μπορείτε να ακολουθείτε Zorg en Zekerheid Leiden v Basketball Academie Limburg ζωντανά αποτελέσματα ζωντανά αποτελέσματα, εκσυγχρονισμένο πόντο-πόντο σύστημα. Τα στατιστικά ανεβαίνουν στο τέλος του αγώνα. Zorg en Zekerheid Leiden το προηγούμενο παιχνίδι ήταν ενάντια Donar Groningen στο DBL το οποίο έληξε με σκόρ 98 - 67 (Η ομάδα Zorg en Zekerheid Leiden κέρδισε τον αγώνα). Zorg en Zekerheid Leiden Η καρτέλα των στοιχείων δείχνει τους τελευταίους 100 αγώνες Μπάσκετ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Zorg en Zekerheid Leiden που θα λάβουν χώρα μελλοντικά.\nZorg en Zekerheid Leiden επίδοση & και γραφήματα κατάστασης στο SofaScore Μπάσκετ ζωντανά αποτελέσματα ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Zorg en Zekerheid Leiden όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία είτε άμεση είτε έμμεση ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Zorg en Zekerheid Leiden Basketball Academie Limburg Ζωντανή Μετάδοση, Χορηγούμενο από την U-TV. Εάν αυτός ο αγώνας προσφέρεται από το U-TV ζωντανή μεταδοση μπορείτε να Zorg en Zekerheid Leiden Basketball Academie Limburg στον υπολογιστή σας και στο κινητό - iPhone, iPad, Android ή Windows τηλέφωνο. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore Μπάσκετ ζωντανά αποτελέσματα ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Zorg en Zekerheid Leiden live score τους αγώνες ζωντανά στο κινητό σας!


Πήραν την κατιούσα οι δείκτες της Wall Street μετά την "ψυχρολουσία" Mnuchin - Polis 24 Polis 24\nΠήραν την κατιούσα οι δείκτες της Wall Street μετά την “ψυχρολουσία” Mnuchin\nΠτωτικά κινήθηκαν για δεύτερη διαδοχική ημέρα οι δείκτες της Wall Street, μετά τα σχόλια του υπουργού Οικονομικών των ΗΠΑ, Steven Mnuchin ο οποίος υποβάθμισε τις προσδοκίες για ένα πακέτο τόνωσης της αμερικανικής οικονομίας πριν τις εκλογές της 3ης Νοεμβρίου, ανατρέποντας τα ήπια κέρδη της αγοράς.\nΟ βιομηχανικός δείκτης Dow Jones έχασε 165 μονάδες ή 0,58% στις 28.514 μονάδες, ενώ ο S&P 500 σημείωσε πτώση 23 μονάδων ή 0,66% στις 3.488 μονάδες. Ο τεχνολογικός Nasdaq έχασε 95 μονάδες ή 0,8%, κλείνοντας στις 11.768 μονάδες. Η μετοχή της Amazon κατέγραψε πτώση άνω του 2%, παρασύροντας πτωτικά τις περισσότερες από τις Big Tech.\nO Mnuchin δήλωσε πως η επίτευξη συμφωνίας για μέτρα τόνωσης της οικονομίας πριν τις εκλογές είναι δύσκολη, προσθέτοντας ότι οι δυο πλευρές απέχουν ακόμη αρκετά σε ορισμένα ζητήματα. Σημείωσε, ωστόσο, ότι Δημοκρατικοί και Ρεπουμπλικάνοι σημειώνουν πρόοδο σε κάποιους τομείς.\nΤα σχόλια του Αμερικανού ΥΠΟΙΚ έρχονται μετά την πρόσφατη πρόταση του Λευκού Οίκου για πακέτο στήριξης 1,8 τρισ. δολαρίων, το οποίο η πρόεδρος της Βουλής των Αντιπροσώπων Nancy Pelosi χαρακτήρισε ανεπαρκές σε σχέση με αυτό που χρειάζεται. Την Τρίτη, ο ηγέτης της πλειοψηφίας Mitch McConnell είπε πως η Γερουσία θα ψηφίσει για ένα περιορισμένο πακέτο στήριξης αυτόν τον μήνα, το οποίο θα στοχεύει στην ανακούφιση των εργαζομένων, προβλέποντας, μεταξύ άλλων, χρηματοδότηση για το πρόγραμμα χορήγησης δανείων σε μικρές επιχειρήσεις (Paycheck Protection Program).\nΣτο μεταξύ οι επενδυτές εξακολουθούν να επεξεργάζονται τα εταιρικά αποτελέσματα.\nΠροβληματίζει ο κορονοϊός\nΟι επενδυτές συνεχίζουν στο μεταξύ να παρακολουθούν την πρόοδο στην ανάπτυξη θεραπειών και εμβολίων για τον κορονοϊό. Η αμερικανική φαρμακοβιομηχανία Eli Lilly ανακοίνωσε την Τρίτη ότι αναστέλλει τις κλινικές δοκιμές σε μία θεραπεία για τη νόσο Covid-19 λόγω ανησυχιών ασφαλείας. Από την πλευρά της η Johnson & Johnson, ανακοίνωσε ότι θα γνωρίζει σύντομα εάν θα είναι σε θέση να ξεκινήσει και πάλι τις δοκιμές στο εμβόλιο που αναπτύσσει για τον κορονοϊό, τις οποίες ανέστειλε λόγω της ασθένειας ενός εθελοντή.\nNext article Δίκη Χρυσής Αυγής: Υψηλό ποινικό τίμημα για το "διευθυντήριο" της οργάνωσης\nPrevious article Ο Καιρός σήμερα 15 Οκτωβρίου


Στόχος του έργου CORRTEX είναι η ενίσχυση της κατάρτισης των επαγγελματιών, προκειμένου να εμπνεύσουν τα παιδιά και να συμβάλλουν στην εξέλιξή τους μέσω πλούσιων και οργανωμένων γνωστικών λειτουργιών χρησιμοποιώντας αποτελεσματικές, καινοτόμες και ελκυστικές μεθόδους. Οι στόχοι αυτού του έργου περιλαμβάνουν:\nΠαροχή εκπαιδευτικού προγράμματος για να βοηθήσει την ομάδα-στόχο στην επαγγελματική της εκπαιδευτική δραστηριότητα.\nΔιευκόλυνση και υποστήριξη των επαγγελματιών στον τομέα της εκπαίδευσης και στην επικύρωση ορισμένων διαδικασιών που απαιτούνται στην πράξη.\nΠροσδιορισμό του επιπέδου γνώσεων και ελλείψεων στην εφαρμογή στην πράξη μέσω εκτενούς έρευνας σχετικά με τις μαθησιακές δυσκολίες και τις ανάγκες κατάρτισης που αναφέρουν οι εκπαιδευτικοί.\nΑνάπτυξη ενός προγράμματος σπουδών ψηφιακής εκπαίδευσης ως αποτέλεσμα της συνεργασίας μεταξύ επαγγελματιών από 3 χώρες (Ρουμανία, Ελλάδα, Βέλγιο). Το πρόγραμμα σπουδών καταρτίζεται βάσει των αποτελεσμάτων της ερευνητικής μελέτης και των εκπαιδευτικών αναγκών των εκπαιδευτικών.\nΑνάπτυξη μιας ηλεκτρονικής πλατφόρμας, προσβάσιμης από οποιαδήποτε φορητή συσκευή για την φιλοξενία των εκπαιδευτικών ενοτήτων και ανάπτυξη μιας κοινότητας έρευνας.


Δημήτρης Καρκούλιας: ΕΤΣΙ ΧΩΡΙΣ ΠΡΟΓΡΑΜΜΑ. ΜΕΡΟΣ ΤΡΙΤΟ.\nΕΤΣΙ ΧΩΡΙΣ ΠΡΟΓΡΑΜΜΑ. ΜΕΡΟΣ ΤΡΙΤΟ.\nΤο γκρίζο η άρνηση και η έλλειψη στοιχειώδους ευαισθησίας δυστυχώς επικρατούν και σε αυτόν τον τομέα σχεδιασμού του κ. Μερτύρη σχετικά με την κοινωνική πολιτική που ασκείται απο την δημοτική αρχή\nΟυδέποτε εξετέθη συμπολίτης μας και χωρίς τυμπανοκρουσίες ασκήσαμε την κοινωνική πολιτική στηρίζοντας οποιονδήποτε συνδημότη μας ευρέθη σε ανάγκη. Η άσκηση της κοινωνικής πολιτικήςμας δεν διαφημίστηκε απο κανένα αλλά έγινε γνωστή απο τους συμπολίτες μας οι οποίοι χωρίς καμμιά ανταπόδοση και υποχρέωση ειδαν έμπρακτα τα θετικά αποτελέσματα αυτής της πολιτικής.\nΑπεναντίας απο μικρόψυχη πολιτική αντιπαράθεση στελέχη της μειοψηφίας πολέμησαν την κοινωνική πολιτική προσκομίζοντας και παραγγελία εισαγγελέα για να λάβουν προσωπικά δεδομένα ανθρώπων ωφελουμένων της κοινωνικής πολιτικής.Δεν επέδειξαν αλληλεγγύη ,και δεν κατέθεσαν προτάσεις ικανές να βοηθήσουν, πέραν της στείρας αντιπαράθεσης.\nΑγνοούν οτι υπάρχει κοινωνικό παντοπωλείο , κοινωνικό φαρμακείο,κοινωνικό φροντιστήριο,εθελοντισμός,οτι λειτουργεί τράπεζα χρόνου,κοινωνικά ιατρεία,οτι υπάρχει τράπεζα αίματος και οτι κατα τακτά διαστήματα γίνεται διανομή προιόντων με φτηνές τιμές.\nΑπο την κοινωνική αυτή πολιτική που ασκείται απο την δημοτική αρχή ,την αρμόδια αντιδήμαρχο κ. Κουνενάκη και την αυταπάρνηση των υπαλλήλων και εθελοντών,ωφελούνται καθημερινά εκατοντάδες συνδημότες μας.\nΟι μόνοι που απουσιάζουν είναι όσοι δεν ωφελούνται πολιτικά απο την επιτυχημένη ασκηση της κοινωνικής πολιτικής.Πρέπει να γνωρίζουν ότι η αλληλεγγύη και η προσφορά είναι έννοιες της καθημερινότητος και πρέπει να πραγματώνονται σήμερα και όχι στην επόμενη πενταετία.


Διεύθυνση: Λεωφόρος Βασιλίσσης Σοφίας 119 Αμπελόκηποι, 11521 Αθήνα Αττικής\nΓεωγραφικό πλάτος: 23.758995760140866\nΓεωγραφικό μήκος: 37.984165556307616\nΠεριγραφή - ΑΥΓΕΡΙΝΟΥ ΓΕΩΡΓΙΑ - Αθήνα Άλλο - Αθήνα Αθήνα - Αττικής\nΗ καθηγήτρια δερματολογίας - αφροδισιολογίας του Πανεπιστημίου Αθηνών, Αυγερινού Γεωργία, διατηρεί ιατρείο στην Αθήνα.\nΕίναι εξέχον μέλος της Αμερικάνικης Δερματολογικής Εταιρείας, με τίτλο International Fellow Physician Dedicated to Excellence in Dermatology, της Ευρωπαϊκής Δερματολογικής Εταιρείας και πολλών άλλων επιστημονικών εταιρειών, διεθνών και ελληνικών. Διαθέτει διατριβές, διδακτορική και διατριβή υφηγεσίας.\nΕίναι υπεύθυνη του Τμήματος Αυτοάνοσων Νοσημάτων στο Νοσοκομείο Α. Συγγρός, με εξειδίκευση στον ερυθηματώδη λύκο, στη σκληροδερμία, στις αγγειίτιδες και στη δερματομυοσίτιδα.\nΕπίσης, είναι εξειδικευμένη στα πομφολυγώδη αυτοάνοσα νοσήματα, στην πέμφιγα και στο πομφολυγώδες πεμφιγοειδές, στην ερπητοειδή δερματίτιδα (νόσος Duhring) και σε άλλα.\nΠαράλληλα, ασχολείται με την ψωρίαση σε όλες τις μορφές της, π.χ. την κατά πλάκας, την αρθροπαθητική και με άλλες (θεραπεία και με βιολογικούς παράγοντες), με τη λεύκη και με τη γυροειδή αλωπεκία (ανοσοθεραπεία).\nΈχει συγγράψει βιβλίο, με τίτλο 'Ερυθηματώδης Λύκος' (2012) και έχει συμμετάσχει σε κλασικά συγγράμματα, ελληνικά και ξένα.\nΣυνεργάζεται με ξένα κέντρα (πανεπιστήμια, Ινστιτούτο Δερματολογίας Λονδίνου, πανεπιστήμιο Munster και Χαϊδελβέργης Γερμανίας) και συμμετέχει σε ευρωπαϊκά πρωτόκολλα συνεργασίας, με αντικείμενο την ψωρίαση, τις αλωπεκίες, τον ερυθηματώδη λύκο και άλλα νοσήματα.\nΈχει συμμετάσχει, ακόμη, σε μεγάλο αριθμό συνεδρίων (ευρωπαϊκών, διεθνών, ελληνικών) με επιστημονικές εργασίες, ως ομιλήτρια και εισηγήτρια, ενώ πολλές εργασίες της έχουν βραβευτεί και μεγάλος αριθμός τους έχει δημοσιευτεί σε ξένα και ελληνικά περιοδικά.


Ξεκίνησαν οι αιτήσεις Κοινωνικού Τουρισμού – τα ΕΠΙΚΑΙΡΑ\n7 Ιουνίου 2019 7 Ιουνίου 2019 Epikaira\nΗ υποβολή αιτήσεων γίνεται από πιστοποιημένους χρήστες, αποκλειστικά μέσω των ηλεκτρονικών υπηρεσιών της Διαδικτυακής Πύλης του ΟΑΕΔ (http://www.oaed.gr). Όσοι χρήστες δεν έχουν ήδη πιστοποιηθεί για την πρόσβασή τους στις ηλεκτρονικές υπηρεσίες του ΟΑΕΔ, οφείλουν να προσέλθουν εγκαίρως στις Υπηρεσίες (ΚΠΑ2) του ΟΑΕΔ στις οποίες ανήκουν, για την έκδοση κωδικών πρόσβασης. Δεν απαιτείται η προσέλευση στις Υπηρεσίες για όσους είναι εγγεγραμμένοι στα Μητρώα του Οργανισμού και παράλληλα διαθέτουν κωδικούς πρόσβασης για το TAXISnet, καθώς με την εισαγωγή στο σύστημα των κωδικών αυτών, μπορούν να πιστοποιηθούν αυτόματα και ως χρήστες του ΟΑΕΔ.\nΠερισσότερες πληροφορίες σχετικά με τους όρους και τις προϋποθέσεις του Προγράμματος οι ενδιαφερόμενοι μπορούν να αντλήσουν από την εφημερίδα μας.\nPrevious 7-9 Ιουνίου: 3ήμερο Φεστιβάλ Χορών του Δήμου Νέας Σμύρνης στο Άλσος\nNext 1o Volleyball South Academy από τον Μίλωνα


LEGO - Fanpage\nΟι μολυσμένες ακτές είναι μια κοινή θέα για τον Rob Arnold. Ως εθελοντής σε μια οργάνωση που προσπαθεί να διατηρήσει τις ακτές καθαρές στην αγγλική κομητεία της Κορνουάλης, ο 59χρονος άντρας γνωρίζει πολύ καλά πόσο σκουπίδια μπορούν να καταλήξουν στις ακτές μας. Ωστόσο, ακόμη μέχρι και ο Rob αιφνιδιάστηκε από το θέαμα που αντίκρισε, ενώ…\nΈχετε κάποια από τις Παρακάτω Συλλογές; Αν ναι, δείτε πως…\nΈχετε μήπως πράγματα συλλεκτικής αξίας στην αποθήκη σας και δε το γνωρίζετε; Σας παρουσιάζουμε 5 συλλογές που αξίζουν περισσότερο από όσο φαντάζεστε! 1.…\n16 Εναλλακτικοί τρόποι να Χρησιμοποιήσετε τα LEGO, που ούτε…\nSiGeo\t Jul 20, 2016\nΟι παλιές μέρες έχουν περάσει προ πολλού, αλλά αυτό δεν σημαίνει ότι τα Lego δεν είναι η νούμερο ένα επιλογή για τα παιχνίδια των παιδιών μας! Ο κατάλογος αυτός…\nΚι όμως τα κατάφερε! Μπορεί να του πήρε 3,5 Χρόνια, αλλά πλέον έχει ένα Λειτουργικό Sniper από… LEGO!\nSiGeo\t Jun 11, 2016\nΜπορεί να πιστεύετε ότι τα LEGO είναι αυστηρά για τα παιδιά ή μια "παγίδα" καμουφλαρισμένη στο χαλί, αλλά στην πραγματικότητα διάφοροι άνθρωποι έχουν κάνει καταπληκτικά πράγματα χρησιμοποιώντας αυτό το παιχνίδι. Ο χρήστης του Imgur RedTec, για παράδειγμα, έφτιαξε ένα πλήρως λειτουργικό sniper! Σύμφωνα με τον ίδιο, έφτιαξε το πρώτο του όπλο όταν…\n20 Χρηστικές Ιδέες για να διακοσμήσετε το σπίτι σας με…\nΌσοι αγαπάνε τα Lego θα λατρέψουν την παρακάτω ιδέα. Στο διαδίκτυο υπάρχουν πολλές ιδέες για το πώς θα μπορούσατε να χρησιμοποιήσετε τα Lego για να διακοσμήσετε…\nΔείτε πως μπορείτε να φτιάξετε μόνοι σας λαστιχένιες…\nΕπιτέλους! Τέρμα πια ο πανικός όταν το παιδί σας αποφασίζει πως είναι καλή ιδέα να σφηνώσει το τουβλάκι LEGO στο ρουθούνι του ή να το καταπιεί! Τώρα μπορείτε να…\nΌταν ξεκίνησε να το κατασκευάζει όλοι γελούσαν. Τώρα απλά παρακαλάνε για μια βόλτα! (βίντεο)\nΟ 20χρονος Raul Oaida έχει ξεσηκώσει το internet με την εφεύρεσή του! Και όχι άδικα... Το όχημά του έχει χώρο για δύο επιβάτες και η ταχύτητά του μπορεί να φτάσει μέχρι τα 20mph, ενώ δε χρησιμοποιεί πετρέλαιο ή κάποιο άλλο καύσιμο. Το Super Awesome Micro Project είναι εξ ολοκλήρου κατασκευασμένο από Lego και του πήρε σχεδόν δύο χρόνια για…\nΓια πρώτη φορά διαγωνισμός εκπαιδευτικής ρομποτικής για…\nΠενήντα ομάδες παιδιών, από 9 έως 16 ετών, από όλη την Ελλάδα, θα λάβουν μέρος 7 και 8 Μαρτίου, στον μεγάλο τελικό του Διαγωνισμού Εκπαιδευτικής Ρομποτικής…


Μάλιστα κ. πρωθυπουργέ! Οι 17χρονοι πρέπει να γνωρίζουν... Αλλά ποια ιστορία; | ΑΡΘΡΟΓΡΑΦΙΑ | thepressroom.gr\nΜάλιστα κ. πρωθυπουργέ! Οι 17χρονοι πρέπει να γνωρίζουν... Αλλά ποια ιστορία;\n10/06/18 - 18:59\nΕνημερώθηκε: 10/06/18 - 19:09\nΟι 17χρόνοι πρέπει να γνωρίζουν. Το θέμα είναι ποια ιστορία. Το αφήγημα της Αριστεράς, που ενθουσίαζε τις γκρούπες και τις ακτίβες των Εξαρχείων, ή την ιστορία απαλλαγμένη από σκοπιμότητες.\nΚάθε 17χρόνος πρέπει να ξέρει για τον Λαμπράκη αλλά και για τον Μπακογιάννη. Πρέπει να ξέρει για τον εμφύλιο και για το ποιος ευθύνεται. Πρέπει να ξέρει γιατί συσπειρώθηκε όλος ο δημοκρατικός κόσμος απέναντι σε εκείνους που ονειρεύονταν «τη δικτατορία του προλεταριάτου».\nΠρέπει οι ενήλικες να θυμούνται. Όχι για να αναβιώνει το μίσος, αλλά για αποφεύγονται τα ίδια λάθη. Στην Ελλάδα, το 1963, υπήρχε πράγματι παρακράτος. Δεν ήταν το «παρακράτος της Δεξιάς» αλλά το μετεμφυλιακό παρακράτος.\nΠαρακράτος το οποίο τροφοδότησε ο εμφύλιος. Οι σύντροφοι του δολοφονημένου Ψαρού ήταν αδύνατον την επομένη την επομένη της λήξης των εχθροπραξιών, και ενώ το ΚΚΕ εξακολουθούσε να αγωνίζεται «με το όπλο παραπόδα», να ξεχάσουν. Οι συμπολεμιστές όσων χάθηκαν στο Γράμμο και το Βίτσι ήταν δυνατόν να ξεχάσουν.\nΟ γιός του Λαμπράκη υποχρεούται να θυμάται τους δολοφόνους του πατέρα του. Την ίδια υποχρέωση είχαν και τα παιδιά των θυμάτων του εμφυλίου. Τα στελέχη του στρατού και της αστυνομίας είχαν νωπές τις μνήμες από τον εμφύλιο, και το μορφωτικό επίπεδο της εποχής, «ντοπαρισμένο» από το αίμα που ήταν ακόμα νωπό και το διεθνές συγκρουσιακό κλίμα της εποχής, καθόριζε καταστάσεις και συμπεριφορές.\nΟφείλει ο 17χρονος να ξέρει ότι, τραμπούκοι-δολοφόνοι το 1963 σκότωσαν τον συνεργαζόμενο με την Ε.Δ.Α. βουλευτή Λαμπράκη, καθώς και ότι: «Πενήντα χρόνια μετά την δολοφονία η πρόεδρος της Κ.Ο. του ΚΚΕ κυρία Αλέκα Παπαρήγα αναγνώρισε από του βήματος της Βουλής ότι ο Κωνσταντίνος Καραμανλής και η προδικτατορική ΕΡΕ δεν είχαν σχέση με την αποτρόπαιη πράξη των παρακρατικών της εποχής» (tovima18/6/2013).\nΗ αλήθεια είναι ότι και ο Καραμανλής υπήρξε πολιτικό θύμα της δολοφονίας. Ακολούθησε τέσσερα χρόνια αργότερα η δημοκρατία.\nΑν η δολοφονία του Λαμπράκη πρέπει να προκαλεί παρά τις συνθήκες της εποχής αποτροπιασμό, η εν ψυχρώ εκτέλεση του Μπακογιάννη 27 χρόνια μετά και σε εντελώς διαφορετικές κοινωνικές και πολιτικές συνθήκες πως πρέπει να αντιμετωπίζεται;\nΉ η απόπειρα δολοφονίας του Παλαιοκρασσά με «παράπλευρη απώλεια» τον άτυχο Αξαρλιάν; Αν οι τραμπούκοι-δολοφόνοι του παρακράτους πρέπει να μείνουν στη μνήμη μας τι πρέπει να κάνουμε με τους δήμιους-εκτελεστές της Αριστεράς. Να τους χορηγούμε άδειες για… να ασχοληθούν με τα μελίσσια τους; Υπό τις επευφημίες του Ρουβίκωνα;


Φθινοπωρινά Φύλλα – Ovi Greece\nΖαρωμένα χρυσά φθινοπωρινά φύλλα πέφτουν απαλά\nστην υγρή μαλακή γη,\nστη ζεστή μητρική αγκαλιά.\nΜε κράτησες σφιχτά, καθώς η γη γύριζε\nστο σκοτεινό και άδειο σύμπαν,\nένα μπλε κόσμημα που κρέμεται στον ουρανό,\nμια χριστουγεννιάτικη διακόσμηση\nΑπαλά πέφτουν, πέφτουν\nστο μαλακό χώμα,\nστην απόλυτη μητέρα.\nΚι είναι και τα τρίκυκλα\nπου παίζουν στο πάρκο,\nπου γεμίζουν το ηλιόλουστο\nΧρυσά φθινοπωρινά φύλλα πέφτουν απαλά\nστην υγρή μαλακή γη\nπέφτουν, πέφτουν, κι εγώ βυθίζομαι\nστη ζεστή σου αγκαλιά,\nχάνομαι σε βάθη,\nβυθίζομαι στην αλμύρα.\nΈχεις άραγες ακούσει το τραγούδι της γοργόνας;\nΈχεις ακούσει σειρήνα να τραγουδάει;\nΤο τίμημα έχει πληρωθεί.\nΚάτω απ’ τον παλλόμενο ουρανό,\nτα σύννεφα επιπλέουν\nσαν τσιγγάνες που χορεύουν,\nστον αφρό, όπως\nτα χρυσά φθινοπωρινά φύλλα που πέφτουν απαλά.\nκι εγώ βυθίζομαι στο μαλακό μαξιλάρι των ονείρων μου\nΣεπτεμβρίου 29, 2016 ovithanosΝίκος Λάιος,Ποίηση,Ovi Greece\nΠροηγούμενο Προηγούμενο άρθρο: Τα τραγούδια που έμαθα λάθος\nΕπόμενο Επόμενο άρθρο: Το πρόωρο τέλος ενός “Επαναστάτη”